Eκπαιδευτικό Σκέλος – Βασικός Κύκλος Υποκριτικής – Κέντρο Θεατρικής Έρευνας Θεσσαλονίκης\nΒασικός Κύκλος Υποκριτικής\nΘέατρο στον Κινηματογράφο\nEκπαιδευτικό Σκέλος – Βασικός Κύκλος Υποκριτικής\nPublished by admin on March 15, 2011 March 15, 2011\nΜΙΑ ΠΡΑΚΤΙΚΗ ΕΚΠΑΙΔΕΥΤΙΚΗ – ΚΑΛΛΙΤΕΧΝΙΚΗ ΔΙΑΔΙΚΑΣΙΑ\nΤα μαθήματα είναι κυρίως πρακτικά (φόρμες- κάλτσες) μέσα από ομαδικές και ατομικές ασκήσεις. Δεν υπάρχει έννοια του «παρακολουθώ» ένα μάθημα αλλά του «συμμετέχω ενεργά» σ’ αυτό.\nΤα αντικείμενα των μαθημάτων είναι η καλλιέργεια των εκφραστικών μέσων (ανάπτυξη σωματικής – φωνητικής φαντασίας), θεατρική έκφραση , μουσική έκφραση, κινησιολογία, αυτοσχεδιασμός, υποκριτική.\nΒασικό εργαλείο της δουλειάς στο εργαστήρι είναι ο (ε)αυτοσχεδιασμός.\nΌλοι οι εκπαιδευτές του εργαστηρίου έχουν σπουδάσει – εξειδικευτεί στο αντικείμενό τους και είναι «μάχιμοι» και διακεκριμένοι στο επάγγελμά τους.\nΣτόχος όλων των μαθημάτων είναι η συστηματική επαφή με την τέχνη του ηθοποιού.\nΛΕΙΤΟΥΡΓΕΙ ΜΕ ΕΝΤΟΝΑ ΚΑΙ ΑΥΣΤΗΡΑ ΚΑΛΛΙΤΕΧΝΙΚΑ ΧΑΡΑΚΤΗΡΙΣΤΙΚΑ\nΕάν δεν αντιληφθούμε και δεν καλλιεργήσουμε την ανάγκη της συνεργασίας, του αλληλοσεβασμού, της συνέπειας και της συνειδητής πειθαρχίας πώς θα μπορούσε να επιτευχθεί η σύνθεση τόσων πολλών και διαφορετικών «εγώ» στο δημιουργικό «εμείς» που απαιτεί η θεατρική τέχνη;\nΕΝΕΧΕΙ ΤΟ ΣΤΟΙΧΕΙΟ ΤΗΣ ΕΡΕΥΝΑΣ (κατ ΄αρχάς διερεύνηση της επιθυμίας)\nΠολλοί θέλουν να ασχοληθούν με το θέατρο.\nΠολλοί περισσότεροι είναι απολύτως βέβαιοι ότι θα έπρεπε να είχαν ασχοληθεί.\nΤι θέλω; Πόσο το θέλω; Τι ακριβώς είναι αυτό που θέλω; Μπορώ; Κάνω για το θέατρο; Κλπ.\nΤα ερωτήματα αυτά δεν απαντιούνται στο εργαστήρι από κάποια «επιτροπή ταλέντων» αλλά μέσα από ένα συγκεκριμένο και συστηματικό πρόγραμμα δουλειάς, που δίνει την ευκαιρία στα μέλη μας, με βάση τον χρόνο που διαθέτουν, να διερευνήσουν πρακτικά την επιθυμία τους και φυσικά τις δυνατότητες τους.\nΕΧΕΙ ΣΑΝ ΣΤΟΧΟ ΝΑ ΕΚΠΑΙΔΕΥΣΕΙ ΟΡΙΣΜΕΝΑ (ΚΑΤΟΠΙΝ ΕΙΔΙΚΗΣ ΕΠΙΛΟΓΗΣ) ΑΤΟΜΑ\nΔεν μπορούμε ούτε και θέλουμε να προτείνουμε μια μορφή «εκπαίδευσης» που έχει σαν στόχο το οικονομικό όφελος και λειτουργεί δήθεν «ελεύθερα» με όρους ανώνυμου πλήθους. Θέλουμε να συνεργαστούμε και να μεταδώσουμε την εμπειρία μας σε άτομα που έχουν αποφασίσει κάποια στιγμή στη ζωή τους, να ασχοληθούν σοβαρά και υπεύθυνα με το θέατρο.\nΓι’ αυτό και μέσα από μια διαδικασία αλληλογνωριμίας που περιλαμβάνει προφορική και γραπτή συνέντευξη καθώς και ένα δίωρο πρακτικό μάθημα επιλέγουμε τα καινούργια μέλη του εργαστηρίου. Δεν απαιτείται κανενός είδους «προετοιμασία» και είναι εντελώς δωρεάν. Μπορεί να συμμετάσχει ο οποιοσδήποτε (άνω των 18) ανεξαρτήτως από το αν έχει ή δεν έχει προηγούμενη θεατρική εμπειρία. Τα κριτήρια αυτής της επιλογής είναι η δυνατότητα και η διαθεσιμότητα για συνεργασία , το είδος της επιθυμίας για το θέατρο , η «πραγματική» και όχι η χρονολογική ηλικία, το φύλο κλπ. Φυσικά όλα αυτά έχουν να κάνουν με την δυναμική συγκρότησης μιας λειτουργικής ομάδας δουλείας.\nΔημιουργείται ΜΟΝΟ ΕΝΑΣ ΚΥΚΛΟΣ ΥΠΟΚΡΙΤΙΚΗΣ κάθε χρόνο με αυστηρά περιορισμένο αριθμό ατόμων.\nΜΕΣΑ ΑΠΟ ΤΙΣ ΑΡΧΕΣ ΕΝΟΣ ΘΕΑΤΡΟΥ ΣΥΝΟΛΟΥ\nΤο θέατρο δεν είναι μόνο ένας μικρός χρωματιστός ουρανός κάτω από τον οποίον οι άνθρωπο μπορούν να διερευνούν τα προβλήματα της ευτυχίας ή της δυστυχίας χωρίς συνέπειες. Είναι και μια ιδιαίτερα απαιτητική ομαδική τέχνη.\nΟποιαδήποτε λοιπόν θεατρική εκπαίδευση οφείλει πρώτα από όλα να είναι εκπαίδευση στη συλλογικότητα και στην κοινή δημιουργία.\nCategories:\tΒασικός Κύκλος ΥποκριτικήςΕκπαίδευση\nTags: ΑυτοσχεδιασμόςΕργαστήρι θεάτρουΗθοποιόςΘέατροΘεσσαλονίκηΚέντρο Θεατρικής Έρευνας ΘεσσαλονίκηςΥποκριτική\nΤο Θέατρο στην Εκπαίδευση – Από τη θεωρία στην πράξη\nΚΕΝΤΡΟ ΘΕΑΤΡΙΚΗΣ ΕΡΕΥΝΑΣ ΘΕΣΣΑΛΟΝΙΚΗΣ (Κ.Θ.Ε.Θ.) Το θέατρο στην εκπαίδευση (Από τη θεωρία στην πράξη) Το ΕΡΓΑΣΤΗΡΙ ΘΕΑΤΡΙΚΗΣ ΤΕΧΝΗΣ – εκπαιδευτικό σκέλος του Κ.Θ.Ε.Θ. – ανακοινώνει τη συγκρότηση ενός νέου εργαστηριακού κύκλου με αντικείμενο: ΤΟ ΘΕΑΤΡΟ Read more…\nΟι «Ομάδες Πρωτοβουλίας» είναι ομάδες εργασίας που συγκροτούνται από μέλη του εργαστηρίου, κατόπιν ολοκλήρωσης ορισμένων κύκλων εκπαίδευσης, με στόχο τη δοκιμασία τους στη θεατρική πράξη και τη συστηματική επαφή τους με την τέχνη του ηθοποιού. Read more…\nΑιτήσεις συμμετοχής για το Εργαστήρι Θεατρικής Τέχνης\nΜε τη μέγιστη δυνατή ευθύνη, απέναντι στους κανόνες και τις προϋποθέσεις ασφαλούς λειτουργίας (*) που προτείνει ο ΕΟΔΥ, ανακοινώνουμε την έναρξη των αιτήσεων συμμετοχής για τη συγκρότηση του 28ου Βασικού κύκλου Υποκριτικής Τέχνης. Το Εργαστήρι Read more…


Φάκελος Βόμβα (vs Λουκάς Παπαδήμος) - Συνδεσμολογία |EKEO » ΕΛΛΗΝΙΚΟ ΚΕΝΤΡΟ ΕΛΕΓΧΟΥ ΟΠΛΩΝ\n« Φάκελος Βόμβα στο Λουκά Παπαδήμο – Ανάλυση & Πληροφορίες\nΟρκωμοσία Επικ. Καθηγητών ΣΣΕ: Δρ. Κώστας Κολοβός, Δρ. Γεωργία Μελαγράκη »\nΣύμφωνα με τα δημοσιεύματα η τρομοκρατική συσκευή που τραυμάτισε τον τ. Πρωθυπουργό κ. Λουκά Παπαδήμο ήταν ένας εκρηκτικός φάκελος (δέμα) η ένα πακέτο-βόμβα. Στην περίπτωση αυτή τα σχόλια περί τρομοκρατών με ειδική τεχνογνωσία είναι τουλάχιστον ανακριβή ενώ λάθος έκαναν όσοι ανέφεραν έκρηξη η εκτόνωση διότι δε συνέβη! Το EKEO από την πρώτη στιγμή που τοποθετήθηκε δημόσια απέρριψε την περίπτωση εκτόνωσης εκρηκτικής ύλης και χαρακτήρισε την τρομοκρατική συσκευή ως “εμπρηστική βόμβα” απομακρύνοντας έτσι την πιθανότητα χρήσης πλαστικών εκρηκτικών (high explosives). Από την εικόνα του αυτοκινήτου προέκυψε ότι οι αερόσακοι προκάλεσαν κρότο που ενδεχομένως θεωρήθηκε ότι ήταν έκρηξη ενώ η λευκή σκόνη ήταν μάλλον από το άνοιγμα των αερόσακων που ενεργοποιήθηκαν είτε λόγω της ανάφλεξης της τρομοκρατικής συσκευής είτε λόγω άλλης μηχανικής πίεσης εντός της καμπίνας από το απότομα φρενάρισμα. Το ράγισμα των τζαμιών μάλλον οφείλεται στο άνοιγμα των αερόσακων και όχι στην ανάφλεξη του υλικού. Αν είχε υπάρξει εκτόνωση εκρηκτικής ύλης εντός της καμπίνας (έστω και μεγέθους σπιρτόκουτου) οι επιβαίνοντες θα είχαν σημαντικές βλάβες όπως πχ θραύση ωτικών τυμπάνων. Η επίπεδη κατανομή της εμπρηστικής η εκρηκτικής ύλης εμποδίζει την εστιάση είτε της θερμικής ενέργειας είτε του ωστικού κύματος (high explosives) και έτσι αν ο στόχος δεν είναι ακριβώς πάνω από τη σκληρή βάση της ύλης δεν θα υποστεί μέγιστες βλάβες. Οι ανακοινώσεις των θεραπόντων ιατρών επιβεβαίωσαν πλήρως την αρχική ανάλυση του ΕΚΕΟ ότι δεν υπήρχαν ρηκτικά τραύματα αλλά μόνο εγκαύματα. Μάλλον πρόκειται για πυρίτιδα κυνηγετικών φυσιγγίων η αντίστοιχη βραδύκαυστη πυροτεχνική ύλη (ίσως και αυτοσχέδια) που ενήργησε τελικά ως εμπρηστική συσκευή. Στο σχήματα βλέπουμε τυπική διάταξη παγιδευμένου φακέλου όπως αυτός παρουσιάζεται και αναλύεται σε διαλέξεις του Κέντρου Ελέγχου Όπλων. Αν τα δημοσιεύματα ευσταθούν η τρομοκρατική αυτή επίθεση δεν απαιτεί καμία ιδιαίτερη τεχνογνωσία. Τα σχήματα αυτά υπάρχουν στα στρατιωτικά εγχειρίδια στο διαδίκτυο και κατά συνέπεια καμία νέα πληροφορία δεν δίνεται στους τρομοκράτες που δεν έχουν ήδη. Απλώς ενημερώνονται οι πολίτες ώστε να αποφύγουν τον κίνδυνο διότι αν γνωρίζουν τις βασικές αρχές συνδεσμολογίας ενός φακέλου βόμβα η δέματος βόμβα θα μπορέσουν να λάβουν τα απαραίτητα μέτρα ασφαλείας. Για παράδειγμα η γνώση ότι απαιτείται μια σχετικά άκαμπτη επιφάνεια ως βάση (είτε πρόκειται για εκρηκτική ύλη είτε για πυρίτιδα αποκλείει σχεδόν τον κίνδυνο για πολύ εύκαμπτους φακέλους που περιέχουν λίγες σελίδες και κινεί άμεσα υποψίες όταν υπάρχει η άκαμπτη αυτή επιφάνεια. Ομοίως η γνώση ύπαρξης σχοινιού, κορδονιού, σύρματος κλπ που θα πρέπει να τραβήξει το υποψήφιο θύμα (με σχετική δυσκολία) ασφαλώς θα δημιουργήσουν εύλογες υποψίες και έτσι θα ληφθούν ενδεχομένως μέτρα ασφαλείας θέτοντας το φάκελο / δέμα σε καραντίνα μέχρι να εξεταστεί από κάποιον αρμόδιο ειδικό σε θέματα ασφαλείας. Αν λοιπόν δε χρησιμοποιήθηκαν πλαστικά εκρηκτικά τότε ο μηχανισμός παραγωγής ρεύματος ίσως να μην υπήρχε καν και αντ’ αυτού να υπήρχε μια απλοϊκή διάταξη παραγωγής σπινθήρα η φλόγας όπως για παράδειγμα ένα σπίρτο που άναψε με την τριβή του κατά το άνοιγμα του δέματος και προκάλεσε την ανάφλεξη του πυροτεχνικού υλικού. Προκύπτει λοιπόν ένας λόγος αδυναμία εντοπισμού από τις συσκευές ακτίνων χ αφού ίσως δεν υπήρχαν μεταλλικά τμήματα. Τέλος, το σχήμα που δίνει το EKEO θα βοηθήσει όσους χειρίζονται μηχανήματα ανίχνευσης (ακτίνων x κλπ) να αναγνωρίσουν τον κίνδυνο (στην περίπτωση ύπαρξης πυροδοτικού μηχανισμού) και να σημάνουν συναγερμό. Τα παραπάνω σενάρια βασίζονται στις αναφορές των ΜΜΕ και δίνονται με κάθε επιφύλαξη και μόλις υπάρξει μια επίσημη ανακοίνωση από την Αστυνομία σχετικά με το υλικό το EKEO θα μπορέσει να κάνει μια πιο επιστημονική προσέγγιση του θέματος.\nΤο άρθρο δημοσιεύτηκε Σάββατο, Μάιος 27th, 2017 στις 14:46 στην κατηγορία ΤΡΟΜΟΚΡΑΤΙΑ. Μπορείς να παρακολουθείς τα σχόλια χρησιμοποιώντας το RSS 2.0 feed. Τα σχόλια είναι κλειστά, αλλά μπορείς να αφήσεις ένα trackback από το site σου.


Προετοιμάζουν το επόμενο σενάριο τρομοκρατίας: Κάθε πέντε χρόνια και από μία πανδημία! - «Ασθένεια Χ» η νέα - ΑΤΤΙΚΑ ΝΕΑ\n23 Μαρτίου, 2021\t1 Από Καλλιόπη Σουφλή\n- 423 προβολές ( Μέτρηση έως 20:12:47 )\nΚινέζοι επιστήμονες του στρατού είχαν αναφερθεί σε ανθρωπογενή επίθεση μέσω κορωνοϊού χρόνια πριν από την πανδημία της COVID-19 Από το 2016, ο συνεργάτης του Π.Ο.Υ. και του Μπιλ Γκέιτς, “μαγείρευε φονικούς ιούς” και μιλούσε και για εμβόλιο «παν-κορωνοϊού» ΤΕΛΙΚΗ ΑΠΟΔΕΙΞΗ Η COVID-19 ΕΙΝΑΙ «SIMEX» – ΣΧΕΔΙΑΣΜΕΝΗ ΑΣΚΗΣΗ ΠΡΟΣΟΜΟΙΩΣΗΣ ΑΠΟ ΤΟΝ Π.Ο.Υ ΚΑΙ ΤΗΝ ΠΑΓΚΟΣΜΙΑ ΤΡΑΠΕΖΑ Η ευρωπαϊκή “BARDA”. Τι είναι ο covid; Απλό: η νομιμοποίηση της πειθάρχησης! ΕΝΩΣΤΕ ΤΙΣ ΚΟΥΚΙΔΕΣ ΓΙΑ ΝΑ ΔΕΙΤΕ ΤΟ (ΣΑΤΑΝΙΚΟ ΤΟΥΣ) ΣΧΕΔΙΟ Εκεί που η ΔΙΚΑΙΟΣΥΝΗ δεν είναι σαν την “ΤΥΦΛΗ ελληνική δικαιοσύνη”. Τριμελές Εφετείο Περού: «Ο COVID-19 είναι δημιούργημα του Μ.Γκέιτς και του Τζ.Σόρος – Αυτοί τον κατασκεύασαν» Ακολουθώντας το μονοπάτι του χρήματος, οικονομικές διασυνδέσεις της Big Farma ΠΡΟΣ ΑΝΤΙΔΡΟΥΝΤΕΣ ΣΤΗΝ ΠΑΓΚΟΣΜΙΑ ΑΠΑΤΗ. Μ.Γκέιτς: «Να βρούμε τρόπους ελέγχου της συμπεριφοράς όσων διαφωνούν με lockdown, πιστοποιητικά εμβολιασμού κλπ» Ενδιαφέρουσες διασυνδέσεις του Παγκόσμιου Οργανισμού Υγείας☭ ΚΡΑΥΓΗ ΑΠΟΓΝΩΣΗΣ. Μας προειδοποιούν ... Πρέπει να γνωρίζετε τι έρχεται και στη χώρα σας. (βίντεο)


Ανοίγουν σήμερα οι πύλες της Έκθεσης Μοτοσυκλέτας 2018 | AUTO - MOTO | thepressroom.gr\nΑνοίγουν σήμερα οι πύλες της Έκθεσης Μοτοσυκλέτας 2018\n18/04/18 - 11:30\nΕνημερώθηκε: 18/04/18 - 11:40\nΜεγάλο είναι το ενδιαφέρον για την έκθεση Μοτοσυκλέτας 2018 που γίνεται στο Κέντρο Ξιφασκίας (πρώην Δυτικό Αεροδρόμιο). Οι πύλες της Έκθεσης θα ανοίξουν σήμερα 18 Απριλίου στις δύο το μεσημέρι και θα κλείσουν το βράδυ της Κυριακής 22 Απριλίου.\nΣτην έκθεση αυτή η Honda κάνει πανελλαδική πρεμιέρα σε οκτώ καινούργια μοντέλα . Θα παρουσιαστούν για πρώτη φορά στο ελληνικό κοινό οι παρακάτω μοτοσυκλέτες: η 2018 GoldWing, η σειρά των τριών μοτοσυκλετών ‘NeoSportsCafé’ η CB1000R, CB300R και CB125R, η έκδοση AfricaTwin ‘Adventure και τρία πρωτότυπα μοντέλα, το conceptSuperCub, το conceptMonkey και το concept GTR150.\n• Η 2018 GoldWing κάνει την πρώτη της Ευρωπαϊκή εμφάνιση, και υπόσχεται νέα επίπεδα απόλαυσης στον αναβάτη, άνεση, πολυτέλεια και premium εξοπλισμό\n• Η φιλοσοφία ‘NeoSportsCafé’ CB1000R εισάγει μία εντυπωσιακή, μοναδική, νέα ταυτότητα στη γκάμα naked (‘γυμνών’) μοτοσυκλετών της Honda\n• Πολλαπλά προγράμματα οδήγησης, αύξηση ισχύος 15kW και μείωση βάρους 12kg συγκριτικά με την προηγούμενη CB1000R προσφέρουν μία νέα διάσταση επιδόσεων\n• Οι νέες CB300R και CB125R μοιράζονται την ίδια σύγχρονη, μινιμαλιστική σχεδίαση και πλούσιο premium εξοπλισμό και απευθύνονται σε νέους αναβάτες και όσους κάνουν το επόμενο βήμα στη μοτοσυκλετιστική καριέρα τους\n• Η έκδοση AfricaTwin ‘AdventureSports’ σηματοδοτεί την 30ή επέτειο από την παρουσίαση της πρώτης έκδοσης και είναι ακόμα περισσότερο προσανατολισμένη στην περιπέτεια\n• Το X-ADV που έφερε την επανάσταση στην αγορά μέσα στο 2017 – το πρώτο ‘δίτροχο SUV’ – προσφέρει τώρα περισσότερες off-road επιδόσεις με HondaSelectableTorqueControl και διακόπτη G για το Κιβώτιο Διπλού Συμπλέκτη (DualClutchTransmission)\n• Δύο θρύλοι της Honda – τα SuperCub και Monkey – επανεμφανίζονται σαν πρωτότυπα μοντέλα\nΕννέα ολοκαίνουργια μοντέλα Sportster παρουσιάζει η HarleyDavidson\nΗ εμπειρία της απόλυτης ελευθερίας ταυτίζεται με τη φίρμα της HarleyDavidsonη οποία παρουσιάζει εννέα καινούργια μοντέλα streetκαι Sportser καθώς και ειδικές εκδόσεις Touring.\nΠερισσότερα για τα νέα μοντέλα της HarleyDavidsonθα έχουμε σε λίγες ημέρες αφού η εταιρία τις ημέρες της έκθεσης κάνει και μια ειδική δημοσιογραφική παρουσίαση με αρκετά χιλιόμετρα με τα καινούργια μοντέλα.\nΣε πλήρη παράταξη θα είναι όλα τα μοντέλα της Kymco στην Έκθεση Μοτοσυκλέτας του 2018. Ανάμεσά τους και όλα τα νέα μοντέλα 2018 της εταιρίας, όπως τα Xciting S 400i, People S 125/150, Like II 125, καθώς επίσης και οι νέες ειδικές εκδόσεις AK550 Blue, X-Town 300 SE και Χ-Τοwn 300 Red. Δεν θα απουσιάζουν φυσικά και τα νέα τετράτροχα ATV MXU 450, 465, 550 και 700!\nΤο ωράριο της Έκθεσης είναι 14.00 – 21.00 τις καθημερινές και 10.00 – 21.00 το Σάββατο και την Κυριακή.


Ο απολογισμός της 20μηνης θητείας του απερχόμενου προέδρου του ΕΑΚ Χανίων | Creta Voice\nΣτον απολογισμό των πεπραγμένων του, ως πρόεδρος του Εθνικού του Κέντρου Χανίων, με αφορμή την αντικατάστασή του, προχώρησε ο Μανώλης Κουριδάκης. Σύμφωνα με τον ίδιο, παρά τις αντίξοες συνθήκες, η απελθούσα διοικητική επιτροπή του ΕΑΚ κατάφερε να υλοποιήσει έργο που προηγούμενες διοικήσεις δεν είχαν επιτελέσει για χρόνια.\nΌπως χαρακτηριστικά σημείωσε “η απερχόμενη Επιτροπή Διοίκησης, στην οποία είχα την τιμή να προεδρεύω, σε μόλις 20 μήνες της θητείας της και μέσα σε ένα πρωτόγνωρο –λόγω Covid- περιβάλλον, όπου όλες οι δημόσιες δομές υπολειτουργούσαν, με μειωμένο με περισσότερο από 200.000 € προϋπολογισμό (88.000 χρέος από την προηγούμενη διοίκηση και 120.000 για μισθοδοσία υπαλλήλων που προηγούμενα πληρωνόταν από την Γ.Γ.Α. ), με μηδενικό μόνιμο τεχνικό προσωπικό, κατάφερε να δρομολογήσει και να ολοκληρώσει μια σειρά από παρεμβάσεις στις εγκαταστάσεις του ΕΑΚ Χανίων. Θα τολμήσω να πω ότι όσα έγιναν και δρομολογήθηκαν σε μόλις 20 μήνες δεν είχαν γίνει τα τελευταία αρκετά χρόνια!\nΜε δική μας παρότρυνση οδηγηθήκαμε στη σύναψη μνημονίου συνεργασίας με τον Ο.Α.Κ. και η έναρξη μελετών κόστους 248.000 ευρώ. Οι μελέτες αφορούν την ενεργειακή αναβάθμιση όλων των αθλητικών εγκαταστάσεων του Ε.Α.Κ. Χανίων, καθώς επίσης και την εξ’ ολοκλήρου συντήρηση – αντικατάσταση του ηλεκτρολογικού-μηχανολογικού και κτιριακού εξοπλισμού του κολυμβητηρίου. Το έργο είναι προς ένταξη στην ΣΑΕ 016 και αναμένεται εντός των ημερών η ένταξη του, από το Υπουργείο Ανάπτυξης”.\nΕιδικότερα, οι εργασίες που έγιναν ή πρόκειται να γίνουν στις αθλητικές εγκαταστάσεις ευθύνης του ΕΑΚ Χανίων σύμφωνα με τον κ. Κουριδάκη:\nΑντισφαίριση: Σχετική μελέτη αναμένεται και για τα στατικά του κτηριακού συγκροτήματος της αντισφαίρισης μετά και την εκτεταμένη αυτοψία του κλιμακίου των μηχανικών της Γ.Γ.Α. κατά την προαναφερόμενη επίσκεψη. Παράλληλα, στην προγραμματική με την περιφέρεια υπάρχει προμήθεια LEDφωτισμού γηπέδου αντισφαίρισης ύψους 20.000 €.\nΣτο ίδιο διάστημα, με πόρους του ΕΑΚ Χανίων, στο Εθνικό Στάδιο έγινε αντικατάσταση θυρών και στις δύο πύλες εισόδου (Ελ. Βενιζέλου και Α. Παπανδρέου) και αποκατάσταση της ταμπέλας εισόδου με φωτιζόμενη, αποκατάσταση κερκίδων μπάσκετ και τοποθέτηση καθισμάτων, αντικατάσταση ταμπλό μπάσκετ,επαναλειτουργία της σάουνας, πλήρης επισκευή και συντήρηση του ηλεκτρικού σταθμού του σταδίου με αντικατάσταση στοιχείων. Τέλος, με δαπάνη της Περιφέρειας, επίκειται η τοποθέτηση αισθητήρων ατμοσφαιρικής ρύπανσης εκτιμώμενου κόστους 450.000€.\nΕΘΝΙΚΟ ΝΑΥΤΑΘΛΗΤΙΚΟ ΚΕΝΤΡΟ (Κολυμβητήριο Νέας Χώρας):\nΟ απολογισμός του ΕΑΚ Χανίων, στις αθλητικές…\nΚατέβηκαν οι επικίνδυνοι πυλώνες φωτισμού στο…\nTagged ΕΑΚ, Εθνικό Αθλητικό Κέντρο Χανίων, Εθνικό Στάδιο Χανίων, κολυμβητήριο Χανίων, Σκοπευτήριο Χανίων\nPrevious Post: Πρόταση από μέλη του ΕΒΕΧ, να τιμηθεί για την προσφορά του, ο Βαγγέλης Σπανουδάκης\nNext Post: ΠΕΔ Κρήτης: Η μη εφαρμογή του μεταφορικού ισοδύναμου στην Κρήτη, αδικεί τους κατοίκους του νησιού


Από την παγωμένη Σκανδιναβία και τα μιούζικαλ έρχονται οι νέες προσθήκες του "Bad Boys 4 Life"\nΑπό την παγωμένη Σκανδιναβία και τα μιουζικαλ έρχονται οι νέες προσθήκες του "Bad Boys 4 Life"\nΤους μαντέψατε ή ακόμα;\nPosted 21/12/2018 12:40 μμ.\nΤρεις νέες προσθήκες στο cast της αποκτά η επερχόμενη ταινία της Sony, "Bad Boys 4 Life".\nΣύμφωνα με το Variety, οι Alexander Ludwig, Vanessa Hudgens και Charles Melton θα ενσωματωθούν στο δυναμικό της ταινίας και θα συμπρωταγωνιστήσουν πλάι στους Will Smith, Martin Lawrence και Joe Pantoliano ως Captain Howard.\nΟι τρεις νέοι ηθοποιοί θα υποδυθούν μια μοντέρνα ομάδα αστυνομικών που συγκρούεται με τα 'κακά παιδιά', όταν μια νέα απειλή αναδύεται στο Miami. Άγνωστο παραμένει ακόμα ποιος θα υποδυθεί αυτήν την 'απειλή'.\nΟι Alexander Ludwig, Vanessa Hudgens και Charles Melton (μέσω REX/SHUTTERSTOCK)\nΗ Hudgens μας έγινε γνωστή μέσα από τις ταινίες της Disney "High School Musical", "Beastly", "Sucker Punch" και "Journey 2: The Mysterious Island" και την είδαμε πρόσφατα στην ταινία του Netflix, "The Princess Switch". Μελλοντικές της δουλειές θα είναι το θρίλερ "Polar" και η κωμωδία "Second Act".\nΤον Ludwig τον γνωρίσαμε μέσα από το "The Hunger Games" ως Cato, τις ταινίες "The Seeker: The Dark Is Rising" (2007) και "Race to Witch Mountain", ενώ πλέον μπορούμε να τον απολαύσουμε στη σειρά του History Channel, "Vikings".\nΌσον αφορά τον Melton, τον ηθοποιό μπορούμε να δούμε στη σειρά του CW, "Riverdale" ως Reggie. Αναμένουμε να τον δούμε στην ταινία "The Sun Is Also A Star", ενώ είχε εμφανιστεί στα "Glee" και "American Horror Story".\nΤα γυρίσματα του "Bad Boys 4 Life" θα ξεκινήσουν τον επόμενο μήνα, και η ταινία αναμένεται να κυκλοφορήσει στις 17 Ιανουαρίου 2020.


Μετά το ρατσιστικό συλλαλητήριο στο Τυμπάκι, επίδειξη δύναμης της ΕΛΑΣ σε σπίτια μεταναστών! » Candia Doc\nΜετά το ρατσιστικό συλλαλητήριο στο Τυμπάκι, επίδειξη δύναμης της ΕΛΑΣ σε σπίτια μεταναστών!\nΣε εξέλιξη βρίσκεται μεγάλη αστυνομική επιχείρηση, η οποία ξεκίνησε από πολύ νωρίς το πρωί στην περιοχή της Μεσαράς. στο Ηράκλειο, με στόχο τα σπίτια μεταναστών.\nΔεκάδες αστυνομικοί από όλες τις Υπηρεσίες της Διεύθυνσης Αστυνομίας Ηρακλείου έχουν σαρώσει την περιοχή και πραγματοποιούν ελέγχους σε σπίτια που διαμένουν πρόσφυγες και μετανάστες.\nΣύμφωνα με πληροφορίες έχουν γίνει και προσαγωγές.\nΗ επιχείρηση πιθανότατα σχετίζεται με τα γεγονότα των τελευταίων ημερών, που οδήγησε σε ένταση ανάμεσα σε ντόπιους και μετανάστες.\nΑκολούθησε ένα ρατσιστικό συλλαλητήριο, οργανωμένο από στελέχη του ακροδεξιού χώρου και επίθεση σε χώρους λατρείας και σπίτια μεταναστών.\n“Η κυβέρνηση είναι ντροπή για τους καλλιτέχνες, μας φτωχοποίησε σε 6 μόλις μήνες”\n2 Άποψη για τα “Μετά το ρατσιστικό συλλαλητήριο στο Τυμπάκι, επίδειξη δύναμης της ΕΛΑΣ σε σπίτια μεταναστών!”\n16 Σεπτεμβρίου 2020 στα 2:31 ΜΜ\nΦυσικά η ΕΛ-ΑΣ (για να την ξεχωρίζουμε και από τον ΕΛΑΣ και από την ΕΛΛΑΣ με τα οποία δεν έχει καμία σχέση) παρεμβαίνει πάντα μετά το έγκλημα για να ασκήσει τη βία της εκεί που διακρίνει το πιο αδύναμο, το πιο απροστάτευτο μέρος. Με τα …δικά της παιδιά ποτέ δεν τα βάζει! Ποτέ δεν τρέχει να πιάσει τον/τους πραγματικό/ούς δράστη/ες. Πιάνει αυτούς που “ευκολύνεται” και τη …βολεύει, φτιάχνει και κατηγορητήρια κατά πως ταιριάζουν με τις κατηγορίες που τους αποδίδει κι έτσι έχει και τον/ους αίτιο/ους και τις ποινές τους κι ας είναι και “κατασκευασμένος/οι”. Η μήπως δεν γνώριζε η καημένη – για την Ελ.ΑΣ. ο λόγος – το σκοπό της “λαοσύναξης” των 200. Η μήπως δεν είχε εντοπίσει τα “ναζίδια” που την οργάνωσαν; Ή μήπως επίσης δε γνώριζε την “ποιότητα” των … μηνυμάτων μίσους και απανθρωπιάς που θα ξεφώνιζαν!!! Αλλά είπαμε “ένοχος ένοχον ου ποιεί!”. Στις διεκδικήσεις των εργαζομένων, των αγροτών, των συνταξιούχων, κ.τ.λ., ξέρουν να σαπίζουν στο ξύλο όσους διεκδικού τα δίκια τους… Στους “ημετέρους” τα ρόπαλα, οι πλαστικές σφαίρες, οι χειροβομβίδες, κ.τ.λ. (όχι πως υποστηρίζω πως έτσι πρέπει ν’ αντιμετωπίζονται και αυτά τα ζώα) παθαίνουν αφλογιστία!\nΜε εκείνη την ξανθιά την ευδιάκριτη στις φωτογραφίες που δημοσιεύτηκαν “από τη σύναξη των αγανακτισμένων” και άρα επώνυμη και γνωστή “κυριούλα;” που απλώνει τη “βιονική” δράση της ανεμπόδιστα από Γούβες μέχρι Τυμπάκι, αυτό το απάνθρωπο απολειφάδι που παρακινεί στη βία τους ηλίθιους που την ακούνε (εξάλλου μόνο σε τέτοιους μπορεί ν’ απευθυνθεί) , όσο και τους γονείς των μαθητών στο συγκρότημα σχολείων των Γουβών να “απειθαρχήσουν” στα προστατευτικά μέτρα (έστω και στα ελλιπέστατα της κ. Παγουρίνας) με τα οποία σηματοδοτεί το “σοβαρό πρόσωπο της ευθύνης” του Μωυσή, τι θα κάνει η …Ελ.ΑΣ..! Θα το παίξει και πάλι …ΕΛ. ΑΣτηνε μωρέ, δικιά μας είναι!!!\nΥ.Γ. Στα σοβαρά τώρα. Με το μπάχαλο του αποδείχνει τη “σοβαρότητα της ευθύνης” της κυβέρνησης και που δίνει βήμα στις ναζιστο- φασιστοπαρέες (Λαγός, Κασιδιάρης, Βελόπουλος και λοιπά ναζίδια), και μετερίζι τάχα “αντίστασης” στη “μισοκουκουλοφορία” των μαθητών. Μάλλον η δική τους επιθυμία για πλήρη “κουκουλοφορία” καταντά τελείως ανεπιθύμητη για την πολιτική τους – πράγμα γι αυτούς απευκταίο! – Το σίγουρο είναι πως η διάδοση του ιού θα σκοτώσει και πολλούς που τηρούν τα μέτρα προστασίας και θεωρούν πως δεν ευθύνονται για τη διάδοσή του ιού, ούτε θεωρούν πως είναι συμμέτοχοι του εγκλήματος. Κάνουν λάθος! Αν δεν μπούμε εμπόδιο σ’ αυτά τα τέρατα, σ’ αυτούς τους εκπροσώπους των εγκληματιών (μ’ όσα ονόματα κι αν αλλάζουν κάθε που ζορίζονται), αν δεν τους βουλώσουμε το στόμα με το να τους στερήσουμε κάθε “ευήκοον ους”, και κυρίως με το να βάλουμε το μυαλό των ακροατών τους (αν διαθέτουν) να κάνει τη δουλειά του, δηλαδή να σκέφτεται, κάθε μιχαλολιάκικο αποσπορίδι θα μπορεί να εγκληματεί κατά των ανθρώπων και της ανθρωπιάς!!!\nΚαι τέλος πάντων για την προστασία τους οι υπουργοί θέσπισαν το νόμο “περί ευθύνης υπουργών” για να σκεπάζουν (σαν τη γάτα το σκ@τό της) την κάθε ανομία τους δεν υπάρχει κάποιος νόμος, κι αν δεν υπάρχει δε φτιάχνουν ένα μα δεν τους κοστίζει – λέμε τώρα – που να διώκει την συνειδητή “κοινωνική δολοφονία”; Δε βρίσκεται καμιά Αρχή – που διατυμπανίζει πως πρέπει να τη σέβονται οι πολίτες – για να προστατέψει τους ανυπεράσπιστους από τέτοια τέρατα; Ή μήπως θα πρέπει να πάρει τα μέτρα του μόνος ο ΛΑΟΣ μέσα στα πλαίσια της “ατομικής ευθύνης” για την υπεράσπισή του;\nΑλλά αυτά θα μπορούσαν να ισχύουν σε κάποιο σοβαρό κράτος και με μια σοβαρή κυβέρνηση.\nΑμ, Κυριακούλη μας! Τη σοβαρότητα ενός κράτους αφήνεις να την κρίνουν, να την αναγνωρίζουν και να στην προσάπτουν οι άλλοι. Αν το λες εσύ τότε μοιάζεις με αυτόν που εννοεί η παροιμία “δυο γελάνε έχουν λόγο, ένας γελά χαζός είναι) !\nΠοιος θα φέρει την ευθύνη, αν προκύψει – ό μη γένοιτο – ένα, έστω και μόνο ένα κρούσμα ή ένας θάνατος παιδιού από τα μισάνθρωπα αυτά κηρύγματα;\nΓια τα ναζίδια η ζωή των άλλων δεν έχει καμιά αξία κι αυτό το ‘χουν αποδείξει με την ιστορική τους πορεία και με τις εφαρμοσμένες εγκληματικές πρακτικές τους όταν ασκούσαν εξουσία στα γνωστά κράτη με τα Άουσβιτς, τα Μαουτχάουζεν, τα Νταχάου, με τις καταστροφές και ολοκαυτώματα της Βιάννου, της Καλής Συκιάς,, του Καλλικράτη, της Κανδάνου, του Κοντομαρί και τόσων άλλων στην πατρίδα μας και στην Ευρώπη.\nΓια σας γονείς, που τους ακούτε και τους ακολουθείτε, δεν έχει αξία η ζωή των παιδιών και των αγαπημένων σας;\n16 Σεπτεμβρίου 2020 στα 3:40 ΜΜ\nΟ τρόπος που παρουσιάστηκε η συγκεκριμένη επιχείρηση σε άλλα τοπικά μέσα δείχνει σε ποιους απευθύνονται.


Ερικ Αμπιντάλ: Ο άνθρωπος που νίκησε τον καρκίνο | Grevenamedia.gr - 24 ώρες Τοπικές ειδήσεις Δυτ Μακεδονίας\n20 Απρ, 2013 Αθλητικά, Γρεβενά, Δυτ. Μακεδονία, Ειδήσεις, Ελλάδα 0\nΟ Μιχάλης Τσόχος βλέπει μαζί σας, την συγκλονιστική συνέντευξη του Ερικ Αμπιντάλ, την οποία πρέπει να δει ή να διαβάσει, κάθε άνθρωπος που δίνει μάχη για την ζωή του.\nΠροηγούμενο ΙΚΑ –ΕΤΑΜ Γρεβενών: Πληρωμή του Δωρόσημου Πάσχα 2013 – Πότε θα πραγματοποιηθεί και τι δικαιολογητικά απαιτούνται\nΕπόμενο ΤΕΙ Γρεβενών: Σε πλήρη υποβάθμιση – Το 2018 θα έρθει στα Γρεβενά το Τμήμα Εμπορίου – Οι σπουδαστές των Γρεβενών δικαιούνται πλέον να ΄΄μετακομίσουν΄΄ για σπουδές στο ΤΕΙ Καστοριάς


Ραγοειδίτιδα: Τι είναι η φλεγμονή στο μάτι που απείλησε την όραση της Mel B - Iatropedia\n10 Ιουνίου 2019 | 07:30\nΗ πρόσφατη περιπέτεια υγείας της Mel B, πρώην τραγουδίστριας των Spice Girls, έφερε στο προσκήνιο μία πάθηση των ματιών που χρειάζεται άμεση αντιμετώπιση, ειδάλλως μπορεί να έχει σοβαρές επιπλοκές.\nΠριν από λίγες εβδομάδες, έγινε γνωστό ότι η διάσημη τραγουδίστρια Mel B μεταφέρθηκε εσπευσμένα στο νοσοκομείο επειδή είχε σοβαρό πρόβλημα με τα μάτια της: δεν έβλεπε καθόλου από το δεξιό και είχε θολώσει η όρασή της από το αριστερό.\nΌπως ανακοίνωσε το πρώην μέλος του συγκροτήματος Spice Girls στους θαυμαστές της, διαγνώστηκε με ιρίτιδα στο ένα μάτι και ραγοειδίτιδα στο άλλο. Παρότι, φοβήθηκε ότι η απώλεια της όρασής της ήταν μόνιμη, οι γιατροί την διαβεβαίωσαν πως με την κατάλληλη θεραπεία θα αναρρώσει σε 3-4 μήνες.\nΤί είναι αυτές οι δύο παθήσεις και πως μπορεί να προκαλέσουν μόνιμη βλάβη στην όραση; Όπως εξηγεί ο χειρουργός-οφθαλμίατρος Δρ. Αναστάσιος-Ιωάννης Κανελλόπουλος, καθηγητής Οφθαλμολογίας του Πανεπιστημίου της Νέας Υόρκης, πρόκειται για δύο αλληλένδετες παθήσεις, αφού η μία αποτελεί υποκατηγορία της άλλης.\n«Η ραγοειδίτιδα είναι φλεγμονή στον ραγοειδή χιτώνα, δηλαδή στο μεσαίο από τα τρία στρώματα από τα οποία αποτελείται το μάτι», λέει. «Ο ραγοειδής χιτώνας βρίσκεται ανάμεσα στον ινώδη χιτώνα (το εξωτερικό στρώμα του ματιού) και τον αμφιβληστροειδή χιτώνα (βρίσκεται βαθιά μέσα στο μάτι). Δεν είναι μία ενιαία δομή, αλλά αποτελείται από επιμέρους. Σε αυτές συμπεριλαμβάνεται η ίριδα, δηλαδή ο έγχρωμος δακτύλιος γύρω από την κόρη του ματιού. Όταν η φλεγμονή της ραγοειδίτιδας εντοπίζεται στην ίριδα, αποκαλείται ιρίτιδα ή πρόσθια ραγοειδίτιδα».\nΗ ραγοειδίτιδα μπορεί να εκδηλωθεί στο ένα μάτι ή και τα δύο. Στα ύποπτα συμπτώματα συμπεριλαμβάνονται:\nΚοκκίνισμα και πόνος των ματιών\nΕμφάνιση μαύρων κηλίδων που αιωρούνται στο οπτικό πεδίο\n«Η ραγοειδίτιδα συνήθως προσβάλλει ανθρώπους αναπαραγωγικής ηλικίας (20-50 ετών). Μπορεί όμως να εκδηλωθεί και σε παιδιά», τονίζει ο Δρ Κανελλόπουλος.\nΣτις μισές περίπου περιπτώσεις, η αιτία της ραγοειδίτιδας παραμένει ασαφής. Εάν καταστεί δυνατό να βρεθεί μία αιτία, συνήθως είναι:\nΤραυματισμός ή εγχείρηση στο μάτι\nΛοιμώξεις (όπως ο έρπης ζωστήρας, η σύφιλη, η τοξοπλάσμωση, η φυματίωση κ.λπ.)\nΚάποια αυτοάνοση πάθηση (π.χ. σαρκοείδωση, αγκυλοποιητική σπονδυλαρθρίτιδα, ψωριασική αρθρίτιδα)\nΚάποια φλεγμονώδης πάθηση (π.χ. νόσος Crohn, ελκώδης κολίτιδα)\nΈνας καρκίνος που προσβάλλει τα μάτια (π.χ. λέμφωμα).\nΈτσι, ένα δυνατό κτύπημα στο μάτι, ένας διεισδυτικός τραυματισμός ή το έγκαυμα από χημικά ή φωτιά μπορεί να προκαλέσει οξεία πρόσθια ραγοειδίτιδα, δηλαδή ιρίτιδα.\nΤην ίδια κατάληξη μπορεί να έχει ο έρπης ζωστήρας στο πρόσωπο ή η γενετική προδιάθεση για την εκδήλωση ορισμένων αυτοάνοσων παθήσεων. Τα παιδιά με ρευματοειδή αρθρίτιδα, λ.χ., μπορεί να εκδηλώσουν χρόνια ιρίτιδα.\n«Η ραγοειδίτιδα είναι σοβαρή κατάσταση. Αν καθυστερήσει η θεραπεία μπορεί να οδηγήσει σε σοβαρές επιπλοκές που φθάνουν έως την μόνιμη απώλεια της οράσεως», τονίζει ο Δρ. Κανελλόπουλος. «Ειδικότερα, στις πιθανές επιπλοκές της συμπεριλαμβάνονται γλαύκωμα, καταρράκτης, βλάβη στο οπτικό νεύρο, αποκόλληση του αμφιβληστροειδούς και μόνιμη απώλεια της όρασης».\nΗ χρόνια ιρίτιδα μπορεί επιπλέον να οδηγήσει σε παραμόρφωση της ίριδας εξαιτίας του ουλώδους ιστού που σχηματίζεται. Μπορεί επίσης να οδηγήσει σε συσσώρευση ιζημάτων ασβεστίου στον κερατοειδή (είναι ο επιφανειακός χιτώνας του ματιού), με συνέπεια την εκφύλισή του και την μείωση της όρασης.\nΤέλος, μπορεί να προκαλέσει οίδημα στον αμφιβληστροειδή χιτώνα και τη δημιουργία κύστεων στην επιφάνειά του. Οι εκδηλώσεις αυτές μπορεί να θολώσουν ή να μειώσουν την κεντρική όραση.\nΕυτυχώς, οι επιπλοκές μπορούν να αποτραπούν με την έγκαιρη διάγνωση και θεραπεία. Η διάγνωση γίνεται με κλινική εξέταση, έλεγχο της οπτικής οξύτητας και αξιολόγηση του βυθού του ματιού. Εάν τεθούν υπόνοιες για ραγοειδίτιδα, ο οφθαλμίατρος μπορεί να ζητήσει ανάλυση υγρού από το μάτι.\nΜπορεί ακόμα να ζητήσει γενικές εξετάσεις αίματος ή/και διαγνωστικές εξετάσεις, για να ελέγξει για τυχόν συστηματική νόσο.\nΕάν η αιτία είναι κάποιο υποκείμενο πρόβλημα υγείας, η αντιμετώπισή του θα βελτιώσει και τη φλεγμονή στο μάτι. Ο ασθενής μπορεί επίσης να χρειασθεί αγωγή:\nΜε αντιφλεγμονώδες κολλύριο (π.χ. κορτικοστεροειδές)\nΜε κολλύρια που καταπολεμούν βακτήρια ή ιούς\nΌποιος, τέλος, έχει πάθει μία φορά ραγοειδίτιδα, διατρέχει αυξημένο κίνδυνο υποτροπής, ακόμα κι αν η αρχική θεραπεία ήταν επιτυχημένη, καταλήγει ο ειδικός.\nTags: ΙΡΙΤΙΔΑ, ΜΑΤΙΑ ΡΑΓΟΕΙΔΙΤΙΔΑ, ΠΡΟΣΘΙΑ ΡΑΓΟΕΙΔΙΤΙΔΑ, ΡΑΓΟΕΙΔΙΤΙΔΑ, ΡΑΓΟΕΙΔΙΤΙΔΑ ΑΙΤΙΑ, ΡΑΓΟΕΙΔΙΤΙΔΑ ΑΝΤΙΜΕΤΩΠΙΣΗ, ΡΑΓΟΕΙΔΙΤΙΔΑ ΜΑΤΙΑ, ΡΑΓΟΕΙΔΙΤΙΔΑ ΣΥΜΠΤΩΜΑΤΑ


Την Τετάρτη η κεντρική εκδήλωση της Αθηνάς Τραχήλη - Αθηνά Τραχήλη\nΤην Τετάρτη η κεντρική εκδήλωση της Αθηνάς Τραχήλη\nΤην ερχόμενη Τετάρτη 3 Ιουλίου, στις 8.30 μ.μ. στον κήπο του «Apotheosis», στην οδό Ηρώων Πολυτεχνείου και Αιγύπτου 1 στην Πάτρα, η υποψήφια βουλευτής Αχαΐας της Νέας Δημοκρατίας Αθηνά Τραχήλη οργανώνει την κεντρική προεκλογική εκδήλωση της.\nΣτο βιβλίο περιλαμβάνεται και μια ξεχωριστή φωτογραφική ενότητα απ’ τις πολιτικές και συνδικαλιστικές δράσεις της κ. Τραχήλη.\n«Θα είναι ιδιαίτερη τιμή για μένα η παρουσία όλων στην εκδήλωση της Τετάρτης. Και δεν μιλώ μόνο για τους φίλους μου, αλλά για όλους. Όλους όσοι θέλουν να έχουμε μια πρώτη γνωριμία και συζήτηση για το σήμερα και το αύριο της χώρας και της Αχαΐας. Όσους θέλουν να μοιραστούμε προβληματισμούς, ανησυχίες, στόχους και οράματα για την παραμελημένη περιοχή μας αλλά και για την Ελλάδα που με αφετηρία την 7η Ιουλίου θα ξαναρχίσει να δημιουργεί και να προοδεύει, με πρωθυπουργό μας τον Κυριάκο Μητσοτάκη. Η πρόσκληση είναι ανοικτή», αναφέρει σε δήλωση της η κ. Τραχήλη.\nΣτο μεταξύ, την Κυριακή η Αθηνά Τραχήλη περιόδευσε στην περιοχή της Κλειτορίας και είχε συναντήσεις με πολιτικούς της φίλους. «Αυτό που καθημερινά συναντούμε είναι μια διαρκής υποστήριξη των πολιτών -σε κάθε γωνιά της Αχαΐας- προς την Νέα Δημοκρατία. Η ισχυρή και αυτοδύναμη Ελλάδα είναι προ των πυλών. Τέλος στους πειραματισμούς, στους λαϊκισμούς και στις αυταπάτες», επεσήμανε απ’ την Κλειτορία η κ. Τραχήλη.


Η συνταγή της ημέρας: Σπιτική πίτσα ταψιού\n09:30 13 Φεβρουαρίου 2021 13 Φεβρουαρίου 2021\nΗ πιο νόστιμη και εύκολη συνταγή για σπιτική πίτσα ταψιού που υπόσχεται να σας τρελάνει! Ο Πέτρος Συρίγος προτείνει να την φτιάξετε σήμερα κιόλας…\nΓια την σάλτσα πίτσας\nΓια το ζυμάρι: Βάζετε το νερό με τη ζάχαρη, τη μαγιά και 2 κουταλιές της σούπας από το συνολικό αλεύρι σε ένα μπολ. Ανακατεύετε με σύρμα χειρός και αφήνετε για 10΄περίπου να δουλέψει η μαγιά, σκεπασμένο με πετσέτα, όταν αφρίσει λίγο τότε θα είναι έτοιμο.\nΣτη συνέχεια προσθέτετε το αλεύρι με το το ηλιέλαιο, το εβαπορέ και τέλος το αλάτι, ανακατεύετε με τον γάντζο στο μίξερ ή αλλιώς στο χέρι για να ενσωματωθούν καλά τα υλικά και να γίνει μια λεία και εύπλαστη μπάλα. Λαδώνετε καλά το μπολ και βάζετε από πάνω το ζυμάρι, σκεπάζετε με μεμβράνη και πετσέτα και αφήνετε για 1 ώρα να φουσκώσει σε ζεστό μέρος. Αν δεν έχετε ζεστό μέρος, βάλτε τον φούρνο στους 50 βαθμούς. Σβήστε τον φούρνο, βάλτε μέσα το μπολ και αφήστε για 1 ώρα (με κλειστό φούρνο). Χωρίζετε το ζυμάρι στα δυο. Αλείφετε με ελαιόλαδο τα δυο ταψιά του φούρνου και απλώνετε τις ζύμες στα ταψιά.\nΓια την σάλτσα πίτσας: Βάζετε σε ένα μπολ το ελαιόλαδο, σκόρδο, ζάχαρη, αλάτι, πιπέρι και τον πελτέ και τα ανακατεύετε πολύ καλά. Θέλετε να έχετε και κάποια κομμάτια ντομάτας στην σάλτσα. Η σάλτσα πρέπει να μείνει στο ψυγείο, όλο το βράδυ ή για 3 ώρες το λιγότερο. Την σάλτσα της πίτσας δεν την βράζετε, την κρατάτε ωμή.\nΓια το στήσιμο τις πίτσας: Έχετε απλώσει τα ζυμάρια στα ταψιά, προσθέτετε την σάλτσα, τις φέτες ζαμπόν, τα τυριά που έχετε ανακατέψει και τέλος το μπέικον, τις φέτες ντομάτας και τα μανιτάρια. Ψήνετε στους 180 για 40 λεπτά στον αέρα.\nΖυμάρι πίτσαςΠίτσαΣπιτική πίτσα\nΠώς θα μοιραστούν σε πολύ μικρές και μικρές επιχειρήσεις 986,5 εκατ. ευρώ – Τα ποσά ανά Περιφέρεια [πίνακας]\nΤραγωδία στο Αίγιο: Ένας νεκρός από φωτιά σε μονοκατοικία\nΦάτε σωστά… ακόμη και με delivery!\nΚατερίνα Θεοδωροπούλου 8 Φεβρουαρίου 2021\nH συνταγή της ημέρας: Μίνι πιτσάκια της στιγμής\nΚατερίνα Θεοδωροπούλου 16 Οκτωβρίου 2020\nΗ συνταγή της ημέρας: Σπιτική πίτσα με μπέικον και ψητά αυγά\nH συνταγή της ημέρας: Γρήγορη πίτσα με ελάχιστα υλικά\nΚατερίνα Θεοδωροπούλου 28 Αυγούστου 2020\nΗ συνταγή της ημέρας: Πίτσα με κιμά και ντοματίνια\nΚατερίνα Θεοδωροπούλου 29 Ιουλίου 2020\nΗ συνταγή της ημέρας: Πίτσα με τρία τυριά από τον Πέτρο Συρίγο\nΚατερίνα Θεοδωροπούλου 25 Μαΐου 2020\nΣτην πρώτη γραμμή του πρες ρουμ\n16:07 2 Μαρτίου 2021 2 Μαρτίου 2021 0\n20:22 3 Μαρτίου 2021 3 Μαρτίου 2021 0\nΚορωνοπάρτι με καρναβαλιστες στην Πάτρα: Συνωστισμός, αλκοόλ και αδιαφορία για τα μέτρα\n16:55 8 Μαρτίου 2021 8 Μαρτίου 2021 0


Εύη Ιωαννίδου | lefkadaonline.gr\nΣυνέχεια στην κόντρα της με την Άννα Αμανατίδου έδωσε η Εύη Ιωαννίδου σε πρόσφατες δηλώσεις της.\nΜετά τη σκληρή επίθεση της Άννας Αμανατίδου στην Εύη Ιωαννίδου, το μοναδικό πλέον μέλος της «τριάδας – φωτιά» μίλησε στην κάμερα της «Φωλιάς των ΚουΚου» και φάνηκε να μην έχει και την καλύτερη γνώμη για τη συμπαίκτριά της.\n«Μου φαίνεται πολύ αδιάφορη σαν “μοντέλο”. Αλλά γενικά… δεν μου κάνει καθόλου εδώ μέσα! Είναι άκυρη για μένα» δήλωσε χαρακτηριστικά στηρίζοντας παράλληλα την Ειρήνη Ερμίδου ως την πιθανή νικήτρια του διαγωνισμού.\n← Θοδωρής Σολδάτος: μεταβατική λύση ολοκληρωμένης διαχείρισης απορριμμάτων\nΚινητή μονάδα προεπεξεργασίας απορριμμάτων προτείνει ως μεταβατική λύση ο Θοδ. Σολδάτος →\nΨηλά ξανά στην λίστα για Πλατανιά ο Αναστασιάδης, πιθανότητες να κλείσει!


GreekMasa - Πράσινη απολαυστική σαλάτα\nΔημοφιλήΑξιολογήσειςΠρόσφατα σχόλιαΣτατιστικά κίνησης\tΒασικό Μενού Αρχική Συνταγολόγιο Συνταγές μελών Μεγάλοι μάγειροι Διατροφή Τεχνικές Δίαιτα Αφιερώματα Σύνδεσμοι Αναζήτηση\tΕφαρμογές\tΓλωσσάρι Δημοσκοπήσεις Λιπομετρητής Forum Chat Φωτο-συνταγές Άλμπουμ φωτογραφιών\tBreak time\tHμερολόγιο Η γωνιά των Bloggers Νέα του διαδικτύου Παιχνίδια Βιβλίο επισκεπτών Συχνές αναζητήσεις\tαγκινάρες αρνάκι γαρίδες γεμιστά γιαούρτι κολοκυθάκια κοτόπουλο κουλουράκια λαχανικά μακαρόνια μανιτάρια μαρμελάδα μελιτζάνες μοσχάρι μπέικον μπισκότα μπριζόλες ντομάτα παγωτό πατάτες πιπεριές πορτοκάλι σοκολάτα σουφλέ σπανάκι τάρτα τούρτα τυρόπιτα φιλέτο χοιρινό χταπόδι Αρχική Συνταγές μελών Μαγειρική - Σαλάτες Πράσινη απολαυστική σαλάτα Πράσινη απολαυστική σαλάτα Αξιολόγηση χρήστη: / 5\nΈχει υποβληθεί από voula\tΣάββατο, 25/01/14\tΥλικά Για τη σαλάτα Σαλάτα πράσινηΡαντίτσιοΜαρούλι αισμπέργκ2 παξιμάδια2 κ.σ καρύδι ψιλοκομμένο2 κ.σ κεφαλοτύρι τριμμένο Για τη σάλτσα 5 κ.σ ελαιόλαδο4 κ. σ ξύδι μπαλσάμικο1 κ.γ μουστάρδα1 κ.σ μέλι ½ κ.γ αλάτι\nΕκτέλεση Πλένουμε και στεγνώνουμε καλά τα λαχανικά μας. Τα κόβουμε με τα χέρια σε μεγάλα κομμάτια και τα βάζουμε σε μεγάλο μπολ και προσθέτουμε τα παξιμάδια σπασμένα σε μικρά κομμάτια. Ρίχνουμε το καρύδι και το κεφαλοτύρι. Σε γυάλινο βάζο που κλείνει καλά βάζουμε όλα τα υλικά της σάλτσας και χτυπάμε καλά. Ρίχνουμε τη σάλτσα μέσα στο μπολ και ανακατεύουμε τη σαλάτα μας καλά. Βάζουμε σε σαλατιέρα και σερβίρουμεΚαλή επιτυχία Προσθήκη ως Αγαπημένο (3) | Εμφανίσεις: 2729Εκτύπωση (χωρίς σχόλια) | Εκτύπωση (χωρίς φωτογραφίες και σχόλια)Αν θέλετε να σχολιάσετε αυτή τη δημοσίευση, πρέπει να εγγραφείτε πρώτα. Μόνο οι εγγεγραμμένοι χρήστες μπορούν να γράψουν ένα σχόλιο.Παρακαλώ συνδεθείτε ή εγγραφείτε.\tΤελευταία ενημέρωση ( Τρίτη, 28/01/14 )\nΔροσερή σαλάτα με τυριά και πεπόνι


ΡΟΖΕΝΜΠΟΡΓΚ - ΚΡΙΣΤΙΑΝΣΟΥΝΤ 16/6/2020 | Προγνωστικά | Ανάλυση | Στατιστικά | Τζίροι | Youbet.gr\n16/6/2020 - Lerkendal Stadion\nΣυνεχίζει στην τεχνική ηγεσία της Ρόζενμποργκ ο Έρλινγκ Χόρνλαντ παρά την μέτρια περσινή σεζόν\nΧωρίς ιδιαίτερα μεταγραφικές κινήσεις η Κρίστιανσουντ\nΗ περσινή χρονιά ήταν «ξένη» για την Ρόζενμποργκ, η οποία έμεινε στην 3η θέση της βαθμολογίας και φέτος μπαίνει στη μάχη από την αναμέτρηση με την Κρίστιανσουντ, ούσα το φαβορί στο κουπόνι του στοιχήματος.\nΜετά από την κατάκτηση τεσσάρων συνεχόμενων τίτλων, η Ρόζενμποργκ απογοήτευσε πέρυσι και τερμάτισε στην 3η θέση του βαθμολογικού πίνακα. Για μια ομάδα όπως αυτή, στόχος δεν μπορεί να είναι άλλος από την κατάκτηση του τίτλου και την επιστροφή στην κορυφή της βαθμολογίας.\nΣτον σύλλογο υπάρχει αισιοσοδία ότι η περσινή σεζόν θα αποδειχθεί μια κακή παρένθεση και φέτος θέλει να ξεκινήσει δυναμικά και σταθερά ώστε να στείλει και ένα μήνυμα προς τις υπόλοιπες διεκδικήτριες του τίτλου.\nΟ Ακιντόλα δεν υπολογίζεται από πέρυσι αφού είχε αποχωρήσει για την Ομόνοια ως δανεικός ενώ ο επιθετικός Ισλάμοβιτς αποτελεί τη σημαντικότερη μεταγραφική της ενίσχυση.\nΡεπορτάζ: Ο νεαρός επιθετικός Χέλμερσεν αποτελεί την σημαντικότερη απουσία της ενόψει της πρεμιέρας.\nΕίναι μια ομάδα που κάθε χρόνο σώζει εύκολα την κατηγορία όμως φέτος θέλει να πετύχει το κάτι διαφορετικό. Η Κρίστιανσουντ σιγοψιθυρίζει πως θα ψάξει την ευρωπαϊκή έξοδο αλλά για να συμβεί αυτό θα χρειαστεί έναν τερματισμό στην πρώτη τριάδα.\nΙσως από μόνη της η σταθερότητα των τελευταίων ετών να μην αρκεί. Χρειάζεται μια υπέρβαση που είναι αμφίβολο αν μπορεί να έρθει με βάση το ρόστερ που υπάρχει αυτή την στιγμή. Πάντως η αισιοδοξία κάπως μετριάστηκε από την κακή εικόνα στα φιλικά.\nΜεταγραφικά δεν προχώρησε σε κάποια σημαντική ενίσχυση, με τον Κρίστιαν Μικάελσεν να δείχνει εμπιστοσύνη στους ποδοσφαιριστές με τους οποίους πορεύτηκε πέρυσι.\nΡεπορτάζ: Δεν έχουν αναφερθεί προβλήματα τραυματισμών στο στρατόπεδο της Κρίστιανσουντ για την πρεμιέρα του πρωταθλήματος.\nΕκτίμηση: Ο άσος ενδεχομένως θα μπορούσε να συνδυαστεί και με το Over 2,5 ωστόσο ας περιμένουμε να δούμε κυρίως την εικόνα που θα δείξει η Ρόζενμποργκ.\nΤο σημείο Over 2,5 γκολ επιβεβαιώθηκε στους 8 από τους 11 τελευταίους αγώνες ανάμεσα σε ΡΟΖΕΝΜΠΟΡΓΚ και ΚΡΙΣΤΙΑΝΣΟΥΝΤ ανεξαρτήτως έδρας και διοργάνωσης, ενώ Over 2,5 γκολ σημειώθηκαν στους 8 από τους 10 τελευταίους αγώνες ανάμεσά τους την τελευταία 10ετία ανεξαρτήτως έδρας και διοργάνωσης\nΤο σημείο Goal/Goal επιβεβαιώθηκε στους 9 από τους 11 τελευταίους αγώνες ανάμεσα σε ΡΟΖΕΝΜΠΟΡΓΚ και ΚΡΙΣΤΙΑΝΣΟΥΝΤ ανεξαρτήτως έδρας και διοργάνωσης, ενώ το σημείο Goal/Goal επιβεβαιώθηκε στους 8 από τους 10 τελευταίους αγώνες ανάμεσα σε ΡΟΖΕΝΜΠΟΡΓΚ και ΚΡΙΣΤΙΑΝΣΟΥΝΤ την τελευταία 10ετία ανεξαρτήτως έδρας και διοργάνωσης


.: Σεπτεμβρίου 2016\nΝεοελληνική γλώσσα Γ΄Γυμνασίου. Οι διάφοροι τρόποι σύνδεσης των προτάσεων.\nΑ. Με ασύνδετο σχήμα.\nΟι προτάσεις μπαίνουν η μία πλάι στην άλλη χωρίς κανένα σύνδεσμο(ασύνδετο σχήμα).\nΤα παιδιά χόρευαν, πηδούσαν, τάραζαν, τον κόσμο με τις φωνές τους.\nΣυνδέονται μεταξύ τους με παρατακτικούς συνδέσμους. Σε αυτή την περίπτωση οι προτάσεις παρατάσσονται η μία πλάι στην άλλη ισοδύναμα και ισότιμα και είναι όμοιες μεταξύ τους(κύρια με κύρια , δευτερεύουσα με δευτερεύουσα).\nΉθελα να σε βοηθήσω αλλά δεν είχα δυνάμεις.\nΠήγαινε στο σπίτι του ή τηλεφώνησέ του.\nΑν προσπαθήσουμε και αγωνισθούμε , θα νικήσουμε.\nΣυνδέονται μεταξύ τους προτάσεις μη ισότιμες , κάποιες από τις οποίες μεταβάλλονται σε μέρη μιάς άλλης πρότασης και συνδέονται με αυτή με διάφορες συνδετικές λέξεις.\nΑφού έφαγε κοιμήθηκε.\nΚουράσθηκε επειδή διάβασε πολύ.\nΔεν ξέρεις πόσο με βοήθησε ο Γιάννης.\nΟι παρατακτικοί σύνδεσμοι:\nΣυμπλεκτικοί σύνδεσμοι :\nΜα, αλλά, παρά, όμως ,ωστόσο,μόνο….\nΗ υποτακτική σύνδεση:\nΑ. με συνδέσμους:\nΌτι,πώς, αν και , ενώ, αφού, επειδή, για να , ώστε….\nΒ. με συνδεσμικές φράσεις:\nΤην ώρα πού, εκεί που, τη στιγμή που, κ.λ.π.\nΓ.με αναφορικές αντωνυμίες ή αναφορικά επιρρήματα:\nΠού, όποιος, όσος,ό,τι, όπου, όπως…κ.λ.π.\nΔ.με ερωτηματικές αντωνυμίες ή με ερωτηματικά επιρρήματα:\nΑπό Βασίλειος Μακρυπούλιας. στις Σεπτεμβρίου 29, 2016 Δεν υπάρχουν σχόλια:\nΑπό Βασίλειος Μακρυπούλιας. στις Σεπτεμβρίου 26, 2016 Δεν υπάρχουν σχόλια:\nNεοελληνική γλώσσα Β΄Γυμνασίου. Εκμάθηση Υποκεμένου και συνθέτων λέξεων.\nΟι αστροναύτες αξίζουν το θαυμασμό μας για πολλούς λόγους.Πρώτα-πρώτα γιατί είναι άνθρωποι με τεράστια ψυχική δύναμη και αντοχή, ριψοκίνδυνοι και τολμηροί, με υπομονή, με θάρρος και αποφασιστικότητα, που έχουν τάξει τον εαυτό τους στην επιστήμη και στον αγώνα της ανίχνευσης των μυστικών του σύμπαντος. Δεν είναι μόνο τα πολλά χρόνια των σπουδών και της ειδικής επιστημονικής κατάρτισης καθώς και οι άπειρες ώρες μελέτης και δοκιμών αλλά και η μακροχρόνια και επίπονη εκπαίδευση στην οποία υποβάλλονται για να προετοιμάσουν το σώμα τους και να το κάνουν ικανό να αντέχει τις κάθε λογής καταπονήσεις στις οποίες θα το υποβάλλει ένα διαστημικό ταξίδι από την αρχή έως το τέλος του. Για αυτή λοιπόν την αφοσίωσή τους στον υψηλό σκοπό και στο δύσκολο έργο,για τις ψυχικές δυνάμεις και ικανότητες , για την κατάρτιση και την επίπονη άσκηση αξίζει να θαυμάζουμε τους αστροναύτες.\nΒ1.Για ποιους λόγους αξίζει να θαυμάζουμε τους αστροναύτες;\nΒ2.Να σημειώσεις 10(δέκα) υποκείμενα του κειμένου.\nΑπό Βασίλειος Μακρυπούλιας. στις Σεπτεμβρίου 25, 2016 Δεν υπάρχουν σχόλια:\nΑπό Βασίλειος Μακρυπούλιας. στις Σεπτεμβρίου 21, 2016 Δεν υπάρχουν σχόλια:\nΚοινω νική και Πολιτική Αγωγή Γ΄Γυμνασίου. Άτομο φύσει κοινωνικό όν.\nΗ θεωρία του Πλατωνικού Πρωταγόρα:\nΉταν κάποτε μια εποχή, που υπήρχαν θεοί, αλλά δεν υπήρχαν ζώα καμιάς ράτσας πάνω στη γη. Και όταν ήρθε η ώρα που όρισε και γι’ αυτά η μοίρα να ’ρθουν στον κόσμο, τα πλάθουν οι θεοί μέσα στη γη από ένα μείγμα που έκαναν από χώμα και φωτιά και απ’ ό,τι μπορεί να ενωθεί με χώμα και φωτιά.Λοιπόν, την ώρα που ήταν να τ’ ανεβάσουν στο φως του ήλιου, έδωσαν εντολή στον Προμηθέα και τον Επιμηθέα να τα φροντίσουν και να τους μοιράσουν αξιοσύνες, τέτοιες που να ταιριάζουν στον καθένα τους.Τότε ο Επιμηθέας ζητά από τον Προμηθέα τη χάρη, μόνος του να κάμει τη μοιρασιά: «Κάνω εγώ τη μοιρασιά, του είπε, κι εσύ έρχεσαι μετά και κάνεις επιθεώρηση».Μ’ αυτά τον πείθει, και κάνει αυτός τη μοιρασιά. Αρχίζει λοιπόν αυτός τη μοιρασιά, και σε μερικά έδινε δύναμη, όχι όμως και γρηγοράδα, ενώ τα πιο αδύνατα τα εφοδίαζε με γρηγοράδα· σ’ άλλα έδινε όπλα, για όσα όμως άφηνε χωρίς αρματωσιά σοφιζόταν κάποια άλλη ικανότητα, για να κρατιούνται στη ζωή.Που λες, ο Επιμηθέας βέβαια δεν ήταν και πολύ σοφός· έτσι δεν πήρε είδηση πως ξόδεψε όλες τις χάρες στα άλογα ζώα· του έμενε ωστόσο αφρόντιστη ακόμα η ράτσα των ανθρώπων – και δεν ήξερε τι να κάνει.Την ώρα που εκείνος καθόταν με τα χέρια σταυρωμένα, έρχεται ο Προμηθέας για να επιθεωρήσει τη μοιρασιά. Και βλέπει τα άλλα ζώα εφοδιασμένα με όλα κι όπως τους ταίριαζε, τον άνθρωπο όμως γυμνό και ξυπόλυτο, δίχως σκεπάσματα και αρματωσιά· είχε φτάσει κιόλας η μέρα που όρισε η μοίρα να βγει κι ο άνθρωπος από τη γη στο φως του ήλιου.Τότε, καθώς έζωνε τον Προμηθέα η δυσκολία, ποιον τρόπο να βρει για να κρατηθεί ο άνθρωπος στη ζωή, του ήρθε στον νου να κλέψει του Ηφαίστου και της Αθηνάς την τεχνική γνώση μαζί και τη φωτιά – γιατί δίχως φωτιά η τέχνη αυτή δεν μπορεί να γίνει κτήμα κανενός ούτε να του σταθεί χρήσιμη – και έτσι την κάνει δώρο στον άνθρωπο.Ο άνθρωπος λοιπόν μ’ αυτόν τον τρόπο πήρε στα χέρια του την τέχνη που τον βοηθά για να ζήσει, αλλά του έλειπε η άλλη τέχνη, η πολιτική· γιατί αυτή βρισκόταν δίπλα στον θρόνο του Δία.Όμως ο Προμηθέας δεν είχε πια καιρό να μπει στην ακρόπολη του Δία – ας μην ξεχνάμε ότι ο Δίας είχε φοβερούς καστροφύλακες.Μπήκε όμως κρυφά στο συνεταιρικό εργαστήρι της Αθηνάς και του Ηφαίστου, που μέσα εκεί δούλευαν – με τι μεράκι! – τις τέχνες τους· κλέβει λοιπόν και του Ηφαίστου την τέχνη, που δουλεύει με τη φωτιά, και τις υπόλοιπες τέχνες, που είναι της Αθηνάς, και τις δίνει στον άνθρωπο.Και έτσι ο άνθρωπος απόχτησε εφόδια για να ζήσει, ο Προμηθέας όμως, όπως λεν, [εξαιτίας του Επιμηθέα] σε λίγο δικάστηκε για κλοπή.Λοιπόν, μια και ο άνθρωπος πήρε κι αυτός μερίδιο από τον κλήρο των θεών, πρώτα πρώτα αυτός μόνο απ’ όλα τα ζωντανά, σαν συγγενής των θεών βέβαια, πίστεψε σε θεούς και άρχισε να χτίζει βωμούς και αγάλματα των θεών· κατόπι, με την αξιοσύνη του γρήγορα σχημάτισε γλώσσα και λέξεις, συνταιριάζοντας τις συλλαβές, και βρήκε και κατοικίες και ρούχα και υποδήματα και στρώματα και τις τροφές που δίνει η γη.Μ’ αυτά λοιπόν τα εφόδια οι άνθρωποι τον πρώτο καιρό ζούσαν σκόρπιοι, πολιτείες όμως δεν υπήρχαν.Έτσι, τους αφάνιζαν τα θηρία, γιατί σ’ όλα τα σημεία ήταν πιο δυνατά απ’ αυτούς· κι η βιοτεχνία τους τους βοηθούσε βέβαια σ’ ό,τι χρειάζονταν για να βρουν την τροφή τους, όμως δεν μπορούσε να τους σώσει στον πόλεμο με τα θηρία· κι αιτία ήταν που δεν κάτεχαν ακόμη την πολιτική τέχνη, που ένα μέρος της είναι η τέχνη του πολέμου· τότε ένιωσαν την ανάγκη να συγκεντρώνονται και να χτίζουν πολιτείες, για να σωθούν\nΑπό Βασίλειος Μακρυπούλιας. στις Σεπτεμβρίου 19, 2016 Δεν υπάρχουν σχόλια:\nΝεοελληνική Γλώσσα Β΄Γυμνασίου. Ανάλυση και ασκήσεις στο κείμενο 3 σελ.12-13.\nΕλλάδα είναι οι άνθρωποι.\na.Προσέγγιση του κειμένου.\nΓιατί ένας χώρος μπορεί και πρέπει να είναι σημαντικός; Μέσα από την ιστορία γνωρίζουμε ότι οι Έλληνες είχαν αναπτύξει από τα αρχαία ακόμη χρόνια σπουδαίο πολιτισμό. Ένα από τα χαρακτηριστικά αυτού του πολιτισμού είναι το σημαντικότατο στοιχείο της φιλοξενίας.Ο Όμηρος σε πολλά σημεία των επών του διαφημίζει τη φιλοξενία. Στο σημείο όπου ο Μέντης-Αθηνά έρχεται στην Ιθάκη ο Όμηρος αποκαλύπτει όλο το καταπληκτικό τυπικό της φιλοξενίας που ακολουθούσαν οι αρχαίοι ημών Πρόγονοι. Αυτό το τυπικό αποκαλύπτει την φιλοσοφική βάση όλων των ενεργειών των Ελλήνων- γι αυτό το λόγο αξίζει να ασχοληθεί κανείς μαζί τους και να τους μιμηθεί διαχρονικά.\nΣυγκεκριμένα όπως οι Ολύμπιοι Θεοί φιλοξενούν και προσέχουν στη γή τους ανθρώπους και τους παρέχουν τα αναγκαία προς τη ζωή, παρόμοια και οι άνθρωποι θα πρέπει να προσφέρουν στους συνανθρώπους τους όσα περισσότερα μπορούν( ενσυνείδητα με βάση τις ιδέες τους).\nΣε κάθε περίπτωση γνωρίζουμε την κουλτούρα κάθε τόπου πρίν ασχοληθούμε με τους λόγους που θα μας ωθούσαν να τους επισκεφθούμε:\nΓιατί επίσης θα άξιεζε κάποιος να επισκεφθεί την Ελλάδα (προσοχή προκειμένου να αναπτύξει :\nΑ.Φιλοσοφία Β.Τέχνη Γ.Ποίηση Δ.Τεχνολογία Ε.Πολιτεία Στ.Κουλτούρα καλής ζωής. Ζ.Περιβάλλον Η.Φυσικές άλλες καθημερινές χαρές και απολαύσεις.\n2.Ασχολούμαι με το γιατί θα επισκεφτόμουν ένα τόπο:\nΑπό Βασίλειος Μακρυπούλιας. στις Σεπτεμβρίου 17, 2016 Δεν υπάρχουν σχόλια:


ΗΠΑ: Ανυπομονούμε να συνεχίσουμε τη στενή συνεργασία μας με τον πρωθυπουργό Εντι Ράμα - Στη Φόρα\nΑρχική Πολιτική ΗΠΑ: Ανυπομονούμε να συνεχίσουμε τη στενή συνεργασία μας με τον πρωθυπουργό Εντι...\nΗΠΑ: Ανυπομονούμε να συνεχίσουμε τη στενή συνεργασία μας με τον πρωθυπουργό Εντι Ράμα\nΚαι για την αντιπολίτευση\nΣε ανάρτησή του στο Twitter, ο Νεντ Πράις αναφέρει ότι «οι ΗΠΑ συγχαίρουν τον λαό της Αλβανίας για τις πρόσφατες εκλογές».\n«Ανυπομονούμε να συνεχίσουμε τη στενή συνεργασία μας με τον πρωθυπουργό Ράμα και επιδοκιμάζουμε τη δυναμική εκστρατεία της αντιπολίτευσης.\n»Ο σεβασμός στα αποτελέσματα των νόμιμων εκλογών ενισχύει τη δημοκρατία της Αλβανίας», προστίθεται στην ανάρτηση.\nThe U.S. congratulates the people of Albania on their recent elections. We look forward to continuing our close partnership with Prime Minister Rama and commend the opposition’s strong campaign. Respect for the results of legitimate elections strengthens Albania’s democracy.\nΠροηγούμενο άρθροΚούβα: Ανευ προηγουμένου τραγικό ρεκόρ θανάτων από την Covid-19\nΕπόμενο άρθροΓαλλία: Εντοπίστηκαν τα πρώτα κρούσματα της ινδικής μετάλλαξης


[email protected] (Enikonomia.gr) http://www.enikonomia.gr/timeliness/180333,pagonei-tin-katathesi-tis-protasis-gia-exetastiki-gia-ton-pano-ka.html http://media.enikonomia.gr/data/photos/resized/125_180333_b197592acd-86c87d618a25be2b.jpg Τις κυβερνητικές ευθύνες στους χειρισμούς των θεμάτων εξωτερικής πολιτικής και την ανησυχία τους για τις ενέργειες της Τουρκίας επισήμαναν... 2/13/2018 10:05:23 PM 2/13/2018 10:05:23 PM\nδημοσιεύθηκε: 13/02/2018 22:05\nΤις κυβερνητικές ευθύνες στους χειρισμούς των θεμάτων εξωτερικής πολιτικής και την ανησυχία τους για τις ενέργειες της Τουρκίας επισήμαναν τα στελέχη της αξιωματικής αντιπολίτευσης στη σύσκεψη που έγινε σήμερα υπό τον Κυριάκο Μητσοτάκη.\nΗ πρόταση για εξεταστική γα τον Πάνο Καμμένο είναι έτοιμη να κατατεθεί, αλλά επελέγη να αναβληθεί για κάποιες μέρες η υποβολή της για λόγους στοιχειώδους εθνικής ευθύνης της ΝΔ λόγω των τελευταίων γεγονότων, σημειώνουν οι ίδιες πηγές.\n#ΝΔ #ΠΑΝΟΣ ΚΑΜΜΕΝΟΣ #ΕΞΕΤΑΣΤΙΚΗ #ΣΑΟΥΔΙΚΗ ΑΡΑΒΙΑ #ΟΠΛΑ\nΣαουδική Αραβία: Άνοιξε και πάλι για το κοινό το ξενοδοχείο Ritz-Carlton


Ένα βράδυ στον Καραβά τον Ιούλιο του 1974\nΣΕΝΕΡ ΛΕΒΕΝΤ, 20/09/2019 (τελευταία ενημέρωση 14:29)\nΚαθώς διάβαζα ένα μακροσκελές μήνυμα που έλαβα τα μεσάνυχτα από το Λονδίνο, βρέθηκα μέσα στον σκοτεινό και τραγικό λαβύρινθο του 1974. Ουσιαστικά ήταν διήγημα, όχι μήνυμα. Το έγραψε ο Κιαμίλ Σεμάι. Δεν γνωριζόμασταν, αλλά έτσι γνωριστήκαμε. Είναι, λέει, από τα Μαντίρκα. Ανοίγοντας παρένθεση έγραψε «Γεσίλοβα». Το 1974 ήταν, λέει, στρατιώτης που είχε κάνει εξάμηνη βασική εκπαίδευση. Και κατά τη διάρκεια των βομβαρδισμών των τουρκικών αεροπλάνων στο νησί πιάστηκε αιχμάλωτος των Ελληνοκυπρίων μαζί με φίλους του. «Φτηνά τη γλυτώσαμε από την επίθεση των αεροπλάνων», λέει, όμως αυτή τη φορά ήρθε η σειρά της αιχμαλωσίας. Τρεις εθνοφρουροί της ΕΟΚΑ Β τους έβαλαν στη σειρά για να τους εκτελέσουν, λέει. «Κάντε την τελευταία σας προσευχή και γυρίστε προς τον τοίχο», τους είπαν. Ήταν 69 άτομα, λέει. Διηγείται ως εξής τα συναισθήματα του εκείνη τη στιγμή:\n«Περίμενα πέντε λεπτά να φάω τη σφαίρα παραμένοντας τελείως σιωπηλός. Το σώμα μου σαν να ετοιμαζόταν για τον θάνατο. Άρχισα να νιώθω πόνο σαν να με δάγκωναν μυρμήγκια. Γύρισα το βλέμμα μου δεξιά και αριστερά. Οι μισοί από εμάς ήταν στο έδαφος. Το κορμί τους δεν μπορούσε να σηκώσει τα πόδια τους από τον φόβο. Εκείνη τη στιγμή υπήρχαν φωτιές παντού. Τα αεροπλάνα είχαν κάψει τη γύρω περιοχή. Δεν μπορώ να περιγράψω πώς πέρασαν εκείνα τα πέντε λεπτά. Ξαφνικά συνέβη κάτι αναπάντεχο. Ήρθε ένα landrover με κάποιους μέσα, όμως εμείς δεν μπορούσαμε να τους δούμε. Ακούγαμε μόνο τις ομιλίες τους. Αυτός που ήρθε ήταν ο Έλληνας διοικητής. «Τι κάνετε;», τους ρώτησε. Ο εθνοφρουρός της ΕΟΚΑ Β του είπε «θα καθαρίσω αυτά τα σκυλιά». Μόλις το άκουσε αυτό, ο Έλληνας αξιωματικός έβγαλε το πιστόλι του. Το ακούμπησε στο κεφάλι του εθνοφρουρού που κρατούσε μπρεν και του είπε: «Αν πυροβολήσεις έστω και έναν, θα σου τινάξω τα μυαλά στον αέρα». Εκείνη τη στιγμή κατάλαβα πως είχαμε σωθεί. Ύστερα γύρισε προς εμάς. «Εσείς στραφείτε προς εμένα», είπε. «Εγώ είμαι υπεύθυνος εδώ. Δεν σας αγαπάμε, ούτε η Τουρκία σας αγαπά. Αν σας αγαπούσε, θα ερχόταν να σας σώσει. Όμως, δεν θα σας σκοτώσουμε. Θα σας ανταλλάξουμε με αιχμάλωτους που κρατάει η Τουρκία. Θα σας βάλω στο πάνω μέρος του θαλάμου. Αν βομβαρδίσουν τα αεροπλάνα, εσείς θα πάτε πρώτοι».\nΟ Κιαμίλ Σεμάι διηγείται ως εξής αυτά που ακολούθησαν: «Έμεινα αιχμάλωτος 96 μέρες εκεί. Κανείς δεν ήξερε τι μας συνέβαινε. Μέχρι που μας βρήκε ο Ερυθρός Σταυρός. Ήμουν ένας από τους πρώτους αιχμαλώτους που ανταλλάχτηκαν. Μείναμε μια μέρα σε σχολείο στη Λευκωσία. Την επόμενη μέρα μας έστειλαν στον Καραβά. Πάλι ήμασταν 69 άτομα. Φόβος είναι αυτός… Ξαπλώσαμε όλοι στο σινεμά στο χωριό. Θάψαμε 29 άτομα πολίτες και στρατιώτες. Ήταν στο σπίτι του κοινοτάρχη. Ένας εθνοφρουρός της ΕΟΚΑ Β έριξε δύο βόμβες στο σπίτι και πέθαναν. Πέντε από αυτούς που πέθαναν ήταν στρατιώτες μαζί μου. Δεν περνά μέρα που να μην τους σκέφτομαι. Υπήρχαν αγωνιστές στον Καραβά. Ήρθε ένας στο σινεμά που μέναμε και διάλεξε δύο άτομα μαζί με εμένα. Υπήρχε ένα σπίτι στο χωριό, λέει. Σπίτι Ελληνοκυπρίων. Έψηναν φαγητό εκεί και Ελληνοκύπριοι στρατιώτες που βρίσκονταν στο βουνό έρχονταν και έπαιρναν απ’ εκεί φαγητό, λέει. «Θα κάνουμε έφοδο σε εκείνο το σπίτι», μας είπε. «Εντάξει», είπαμε. Ένας από εμάς είχε χάσει τους δΎο γιους του από τις βόμβες που είχαν ριχθεί προηγουμένως στο σπίτι του κοινοτάρχη. Τέσσερα άτομα πήγαμε σε εκείνο το σπίτι. Πρώτα ακροαστήκαμε τη γύρω περιοχή. Δεν ακουγόταν τίποτα. Πλησιάσαμε στην πόρτα. Τώρα άρχισα να νιώθω πάλι την ίδια αγωνία. Μπροστά μας εμφανίστηκε μια Ελληνοκύπρια γυναίκα ηλικίας περίπου 45 χρόνων. Μόλις μας είδε σωριάστηκε στη γη από φόβο. Έτρεμαν τα γόνατά της. Εκείνη τη στιγμή εμφανίστηκαν και δύο παιδιά. Αγκάλιασαν τη μητέρα τους και άρχισαν να κλαίνε. Κρατούσαμε ένα όπλο τύπου Thomson. Ο φίλος που είχε χάσει τους δύο γιους του το άρπαξε και το έστρεψε προς το μέρος τους. Μόλις γύρισε την κάννη προς το μέρος τους, όρμησα πάνω του. Πήρα από τα χέρια του το όπλο. Με αγκάλιασε, άρχισε να κλαίει. ‘Για το αίμα των γιων μου, δώσε μου το όπλο να τους σκοτώσω΄, είπε. Και εγώ του είπα: ‘Τι φταίνε αυτά τα παιδιά; Τι φταίει αυτή η μητέρα; Αν τους αγγίξετε, θα σας σκοτώσω εγώ!’ Έτσι απέτρεψα αυτό το έγκλημα. Η γυναίκα είχε ακόμα δύο κόρες. Τότε βγήκαν και αυτές από το δωμάτιό τους και ήρθαν. Αγκάλιασαν τη μητέρα τους. Έκλαιγαν όλοι μαζί. ‘Μην φοβάστε πια’, τους είπα, ‘κανείς δεν θα σας κάνει τίποτα’. Έκανα δύο καλά πράγματα στην ζωή μου. Το ένα είναι όσα έκανα για τα παιδιά μου και το άλλο το ότι έσωσα τη ζωή εκείνων των ανθρώπων εκείνο το βράδυ».\nΓιατί μου τα διηγήθηκε όλα αυτά ο Κιαμίλ Σεμάι; Διότι έχει μια τελευταία επιθυμία. Είναι περίεργος να μάθει τι συνέβη σε εκείνη την Ελληνοκύπρια μητέρα και τα παιδιά της που έσωσε από τον θάνατο εκείνο το βράδυ στον Καραβά. Και να μάθει για τη σημερινή τους ζωή. Θέλει να τους βρει και να τους γνωρίσει πιο κοντά μετά από τόσα χρόνια. Επηρεάστηκε πολύ από αυτά που έζησε το 1974, λέει. Και πιο πολύ από εκείνο το βράδυ. Θα χαρεί αν είναι καλά και υγιής η οικογένεια την οποία έσωσε. Θα καθίσει και θα μοιραστεί ξανά τον πόνο εκείνων των ημερών. Ελπίζω να φτάσει στον προορισμό του αυτό το άρθρο που θα δημοσιευθεί στην εφημερίδα «Πολίτης».\nΓίνεται καλύτερα αντιληπτό το μέγεθος της τραγωδίας όταν εξιστορηθούν ένα – ένα τα γεγονότα που συνέβησαν. Ένας Έλληνας διοικητής, λέει, έσωσε την τελευταία στιγμή τον Κιαμίλ Σεμάι από την εκτέλεση. Και ο Κιαμίλ Σεμάι έσωσε την τελευταία στιγμή τη ζωή μιας μητέρας και των παιδιών της από τις σφαίρες των συντρόφων του. Όταν διάβαζα αυτή την ιστορία ανησύχησα ότι θα τους σκότωναν. Χάρηκα που το τέλος ήταν ευχάριστο. Μακάρι να τέλειωναν έτσι όλες οι δραματικές ιστορίες που πλέχτηκαν με φόβο. Κοιτάξτε, κάποιος ανάμεσά μας καυχιέται για το πόσους Ελληνοκύπριους έχει σκοτώσει λέγοντας ότι «το να σκοτώνω ήταν η τέχνη μου». Ενώ κάποιος άλλος χαίρεται για τους ανθρώπους τους οποίους έσωσε από τον θάνατο. Μην είστε ο πρώτος. Πάντοτε να είστε ο δεύτερος…\nΔεν κλείνει η ΚένεντιΝέα Σαλαμίνα: Πάει για… τρίτο σερί διπλό στο Δασάκι


Φορτσάρει για το διπλό μεταγραφικό «χτύπημα» ο ΠΑΟΚ ! | PAOKVoice\nΣτην αντεπίθεση περνάει ο ΠΑΟΚ, θέλοντας να ολοκληρώσει μέσα στις επόμενες 48 ώρες τις κινήσεις με Φάμπιο Κοεντράο και Φίλιπ Μπράνταριτς, προσφέροντας στον Φερέιρα τις λύσεις που έψαχνε!\nΠέρα από την περίπτωση του Φίλιπ Μπράνταριτς και τις επαφές που υπάρχουν με την Κάλιαρι, ο ΠΑΟΚ βρίσκεται σε ανοιχτό διάυλο επικοινωνίας και με τον Φάμπιο Κοεντράο που έμεινε ελεύθερος από την Ρίο Άβε.\nΚαι οι δύο έχουν φροντίσει να συλλέξουν τις απαραίτητες πληροφορίες για τον ΠΑΟΚ και το ενδιαφέρον που έδειξαν οι νταμπλούχοι και εμφανίζονται θετικοί στην προοπτική της ελληνικής ομάδας που έχει θέσει ως πρώτο στόχο τους ομίλους του Champions League.\nΑπό την πλευρά του Δικεφάλου εντείνονται οι προσπάθειες προκειμένου να επέλθει άμεσα συμφωνία προκειμένου να τους έχει ο Αμπέλ Φερέιρα από τις πρώτες ημέρες της προετοιμασίας του δεύτερου σταδίου.\nΕκεί κατέληξε ο Μπράνταριτς\nΑναμφισβήτητα δεν πρόκειται για εύκολες υποθέσεις, ωστόσο, ο ΠΑΟΚ μοιάζει αποφασισμένος να προχωρήσει στις κινήσεις ενίσχυσης που απαιτούνται…\nTags: ΜεταγγραφέςΜπράνταριτςΦάμπιο Κοεντράο


ΟΔΥΣΣΕΙΑ TV: ΕΘΝΙΚΟ ΔΕΛΤΙΟ, 28-7-2017\nΙΣΤΟΡΙΚΟ ΑΝΕΚΔΟΤΟ. Η αποστομωτική απάντηση του Λύσανδρου στον Πέρση στρατηγό\nΑΝ ΟΛΟΙ ΑΥΤΟΙ, ΟΙ ΧΙΛΙΑΔΕΣ ΠΟΥ ΔΙΑΒΑΣΑΝ ΤΟ ΚΑΛΕΣΜΑ ΕΡΘΟΥΝ...\nΠρόκληση: Δύο τουρκικά μαχητικά πετούσαν επί μία ολόκληρη ώρα μέσα στο FIR Αθηνών\nΚύπρος, Εγγυήσεις και Γενεύη - Να γιατί ήταν έγκλημα η αναγνώριση επεμβατικών δικαιωμάτων μέσω Πενταμερούς (6/7/2017)\nΗ στρατηγική του Συμφώνου Φιλίας και ΤΚΕ (Ιουνίου 2017)\nΚύπρος: Ίδρυση Ακτοφυλακής σε συνεργασία με το Ελληνικό κράτος- Με το «βλέμμα» στην ΑΟΖ και την ενέργεια\nΤουρκία: Αποφυλακίζονται επτά από τους δημοσιογράφους της εφημερίδας Τζουμχουριέτ\nΠόσο καλή είναι για την Τουρκία η προμήθεια των S-400; Σάββα Καλεντερίδη\nΠρωτοφανές: Κοινές ασκήσεις Πολεμικού Ναυτικού με το κινεζικό Ναυτικό στο Αιγαίο δίπλα στα τουρκικά πολεμικά! (βίντεο)\n«ΜΕΔΟΥΣΑ 1/2017»: H Κοινή αεροναυτική άσκηση Ελλάδας και Αιγύπτου\nΟρίστηκε στα 35 εκατ. ευρώ η τιμή εκκίνησης για κάθε τηλεοπτική άδεια\nΟ ΠΡΟΕΔΡΟΣ ΤΗΣ ΔΙΚΗΣ ΤΗΣ SIEMENS ΘΕΛΕΙ, Ο ΣΥΡΙΖΑ …ΘΕΛΕΙ; Ωρολογιακή βόμβα για το Σύστημα ο μάρτυρας Σέκερης… Καμιά επιείκεια σε Μαντέλη – Γεωργίου, Παναγιώτης Αποστόλου\nΈΚΤΑΚΤΟ: Ένοχος ο στενός συνεργάτης του Κώστα Σημίτη για μίζα και ξέπλυμα!\nΤι είπαμε πως έλεγε ο Πάκης... ο Σακης- Πάκης της Δικτατορίας, για τον... Γεωργίου της ΕΛΣΤΑΤ;;;;\nΠερισσότεροι από 150 πρόσφυγες διασώθηκαν το τελευταίο 24ωρο\nΚινηματογραφική καταδίωξη φορτηγού στην Αλεξανδρούπολη\nΠολυπολιτισμικότητα: Διπλός βιασμός 15χρονης που ζήτησε βοήθεια- Ασιάτες «οικονομικοί μετανάστες» οι δράστες\nΗ Ελλάδα όμηρος των Τουρκαλβανών, Παναγιώτης Αποστόλου\nΕξάρχεια: Αναρχικοί «εφαρμόζουν» το γράμμα του νόμου αδιαφορώντας για την αστυνομία\nΘεσπρωτία: 34χρονος Δάγκωσε Αστυνομικό για να διαφύγει τη σύλληψη\nΑιματηρό επεισόδιο στην Νικόπολη Θεσσαλονίκης με δύο τραυματίες\nΑρκαδία: Λαθροκυνηγοί απείλησαν θηροφύλακες - Τους έκλεψαν και τράπηκαν σε φυγή\nΚρήτη: Δύο νεαροί Βρετανοί διακινούσαν ναρκωτικά στο Ηράκλειο\nΔραπετσώνα: Mοτοσικλετιστής δέχτηκε αδέσποτη σφαίρα στο κεφάλι!\nΤα πράγματα δυσκολεύονται στο μεγάλο παιχνίδι της μετα-Ντάες εποχής στο Ιράκ και τη Συρία\nΤαλ Αφάρ: Υπό διάλυση το Ισλαμικό Κράτος- Ακρωτηρίασε τα αυτιά «δειλών» μαχητών του\nΚαταιγίδα στο Όρος του Ναού, το Χαράμ αλ-Σαρίφ, Ιωάννης Αθ. Μπαλτζώης\nΤεταμένες οι διμερείς σχέσεις Ιορδανίας-Ισραήλ μετά το αιματηρό περιστατικό στο Αμάν\nΈνας έφηβος Παλαιστίνιος νεκρός από πυρά ισραηλινών στρατιωτών στη Γάζα\nΕπίθεση ισλαμιστη τρομοκράτη με μαχαίρι στο Αμβούργο- Ένας νεκρός και πολλοί τραυματίες (φωτό, βίντεο)\nΜπόκο Χαράμ: Έκαψαν ζωντανούς τουλάχιστον 50 ανθρώπους στη Νιγηρία\n«Πραξικόπημα»: Γερουσιαστές του Ν.Τραμπ «κράτησαν» το Obamacare - Άμεσο πλήγμα στον Αμερικανό πρόεδρο\nΟ Ντ. Τραμπ απέλυσε τον ελληνοαμερικανό προσωπάρχη Ρ. Πριμπους\nΣτους 54 οι τραυματίες από το σιδηροδρομικό ατύχημα στη Βαρκελώνη\nΕΦΕΤ: Ανάκληση νοθευμένου βουτύρου αγελάδος στην Αττική\nΤά «σχίσματα τῶν Ἐκκλησιῶν», Μητροπολίτου Ναυπάκτου καί Ἁγίου Βλασίου Ἱεροθέου\nΣχετικά με το βιβλίο "ΚΑΤΑΘΕΣΗ ΜΑΡΤΥΡΙΑΣ" του ιδίου του πατρός Ιωάννη Καλαΐδη


Ερωτήσεις ΟΔΚΕ Απριλιου 2013 - All About Basketball Coaching\nHome / Κανονισμοί / Ερωτήσεις ΟΔΚΕ Απριλιου 2013\nΕρωτήσεις ΟΔΚΕ Απριλιου 2013\n1. Ο Α4 είναι έτοιμος να εκτελέσει την τελευταία ή μοναδική ελεύθερη βολή όταν ο Β5 τον παρενοχλεί πριν αυτός ελευθερώσει τη μπάλα. Κατόπιν ο Α4 κάνει παράβαση κατά την εκτέλεση της βολής.\nΗ βολή είναι ανεπιτυχής. Οι διαιτητές αποφασίζουν ότι πρόκειται για διπλή εκατέρωθεν παράβαση και χορηγούν τη μπάλα σύμφωνα με την διαδικασία της εναλλασσόμενης κατοχής. ΟΧΙ ΕΠΙΣΗΜΟΙ ΚΑΝΟΝΙΣΜΟΙ 2012 Άρθρο 43.2.4 bullet 3\nΟι παίκτες που τοποθετούνται στους διαδρόμους των ελευθέρων βολών δε θα παρενοχλούν το σουτέρ των ελευθέρων βολών, με τις ενέργειές τους.\nΚαταστρατήγηση του άρθρου 43.2.4 είναι παράβαση.\n2. Ο Α4 σταματά την ντρίμπλα του, η μπάλα αναπαύεται στα χέρια του και κατόπιν κάνει πάσα alley-oop στον Α8 ο οποίος ωστόσο αποτυγχάνει να πιάσει τη μπάλα. Η μπάλα κτυπά στο ταμπλό και επιστρέφει στον Α4 που την πιάνει χωρίς νωρίτερα να αγγίξει κάποιον άλλο παίκτη. Ο παίκτης Α4 έχει διαπράξει παράβαση.\nΝΑΙ ΕΠΙΣΗΜΕΣ ΔΙΕΥΚΡΙΝΗΣΕΙΣ 2012 Άρθρο 24 – Παράδειγμα 2\nΕάν ένας παίκτης ρίχνει σκόπιμα τη μπάλα στο ταμπλό (δεν επιχειρεί μία ειλικρινή προσπάθεια για σουτ) αυτό θεωρείται ίδιο σαν ο παίκτης να έχει χτυπήσει (μπιστήσει) τη μπάλα στο έδαφος. Εάν ο παίκτης στη συνέχεια αγγίζει τη μπάλα ξανά, προτού αυτή αγγίξει (ή αγγιχτεί) από άλλο παίκτη, αυτό θεωρείται ντρίμπλα.\nΜετά το τέλος της ντρίμπλας, ο παίκτης δεν μπορεί είτε σκόπιμα είτε άθελά του να πετάξει τη μπάλα στο ταμπλό και να την ξαναπιάσει προτού αυτή ακουμπήσει οποιονδήποτε παίκτη στον αγωνιστικό χώρο. Η έκφραση : «Εάν ένας παίκτης ρίχνει σκόπιμα τη μπάλα στο ταμπλό ...» που αναγράφεται στην Κατάσταση του Άρθρου 24 των Επίσημων Διευκρινήσεων 2012 της FIBA, αφορά την έναρξη της ντρίμπλας.\n3. Μετά από επιτυχημένη καλαθιά της Α ομάδας, ο Β3 έχει τη μπάλα για επαναφορά από την τελική γραμμή και την πασάρει στον Β5 ο οποίος την ντριμπλάρει στο πίσω γήπεδο της Β για τρία (3) δευτερόλεπτα. Ο Α4 που βρίσκεται ιππαστί στην κεντρική γραμμή του γηπέδου, παρεμβαίνει κτυπώντας τη μπάλα με τη γροθιά του, αποτρέποντας την πάσα του Β5 στον Β4 που βρίσκεται στο εμπρός γήπεδο της Β. Οι διαιτητές καταλογίζουν την παράβαση του Α4 και χορηγούν τη μπάλα για επαναφορά στην ομάδα Β στο πίσω γήπεδό της με νέα περίοδο 24άρων δευτερολέπτων.\nΟΧΙ ΕΠΙΣΗΜΟΙ ΚΑΝΟΝΙΣΜΟΙ 2012 Άρθρο 28.1.2 bullet 3\nΗ ομάδα έχει περάσει τη μπάλα στο δικό της εμπρός γήπεδο οποτεδήποτε η μπάλα αγγίζει ή νόμιμα αγγίζεται από ένα αμυνόμενο παίκτη που έχει μέρος του σώματός του σε επαφή με το δικό του πίσω γήπεδο.\nO Α4, στεκούμενος ιππαστί της κεντρικής γραμμής, διαπράττει παράβαση έχοντας μέρος του σώματός του στο πίσω γήπεδο της ομάδας του. Η ομάδα Β θα δικαιούται την επαναφορά της μπάλας από το δικό της εμπρός γήπεδο, με 21 δευτερόλεπτα να υπολειπόμενα στο ρολόι των 24άρων δευτερολέπτων.\n4. Στη διάρκεια της επαναφοράς της μπάλας από τον Α2, ο Β4 ευρισκόμενος στο εμπρός γήπεδό του απλώνει τα χέρια του και πιάνει τη μπάλα μέσα από τα χέρια του Α2. Το χρονόμετρο του αγώνος δείχνει υπόλοιπο 1:30 για τη λήξη του αγώνος και 19 δευτερόλεπτα για την ολοκλήρωση των 24άρων. Οι διαιτητές καταλογίζουν την παράβαση του Β4 και δίνουν την μπάλα στην ομάδα Α, χορηγώντας νέα περίοδο 24άρων δευτερολέπτων. Πριν την επαναφορά, η ομάδα Α ζητά και παίρνει τάιμ άουτ. Μετά την ολοκλήρωση του τάϊμ άουτ η μπάλα χορηγείται στην Α ομάδα για επαναφορά από τη γραμμή επαναφοράς στο εμπρός γήπεδο της Β ομάδας με νέα 24 δευτερόλεπτα.\nΟΧΙ ΕΠΙΣΗΜΟΙ ΚΑΝΟΝΙΣΜΟΙ 2012 Άρθρο 17.2.4\nΌταν το χρονόμετρο του αγώνος δείχνει 2:00 λεπτά ή λιγότερο, για το τέλος της τετάρτης περιόδου και κάθε παράτασης, μετά από τάϊμ άουτ που χορηγήθηκε στην ομάδα που έχει το δικαίωμα της κατοχής της μπάλας από το πίσω γήπεδό της, η επακόλουθη επαναφορά θα χορηγείται από τη γραμμή επαναφοράς, απέναντι από το τραπέζι της γραμματείας, στο εμπρός γήπεδο της ομάδας.\nΕΠΙΣΗΜΟΙ ΚΑΝΟΝΙΣΜΟΙ 2012 29.2.1 bullet 1 & 4.\nΕάν το παιχνίδι σταματήσει από ένα διαιτητή για παράβαση (όχι για έξοδο της μπάλας εκτός ορίων) από την ομάδα που δεν έχει τον έλεγχο της μπάλας και δέκα τέσσερα (14) δευτερόλεπτα ή περισσότερα εμφανίζονται στο ρολόι των είκοσι τεσσάρων 24άρων δευτερολέπτων, τη στιγμή που σταμάτησε το παιχνίδι, το ρολόι των είκοσι τεσσάρων 24άρων δευτερολέπτων δε θα επαναρυθμιστεί, αλλά θα συνεχίσει από το χρόνο που σταμάτησε.\n5. Ο Α4 ντριμπλάρει την μπάλα στο πίσω γήπεδο ενώ έχει περάσει και με τα δύο πόδια του στο εμπρός γήπεδο της ομάδας του. Στην προσπάθεια του να αποφύγει αντίπαλο, η ντρίμπλα του έχει ως αποτέλεσμα η μπάλα να κτυπήσει στη φτέρνα του ( πίσω μέρος του υποδήματός του ) και να επιστρέψει στο πίσω γήπεδο όπου ανακτάται από τον ίδιο ή από συμπαίκτη του. Οι διαιτητές καταλογίζουν παράβαση εμπρός πίσω\nΟΧΙ ΕΠΙΣΗΜΟΙ ΚΑΝΟΝΙΣΜΟΙ 2012 Άρθρο 28.1.2 bullet 5,\nΗ ομάδα έχει περάσει τη μπάλα στο δικό της εμπρός γήπεδο οποτεδήποτε στη διάρκεια μιας ντρίμπλας από το πίσω γήπεδο στο εμπρός, η μπάλα και τα δύο του ντριμπλέρ είναι σε πλήρη επαφή με το εμπρός γήπεδο.\nΟ ντριμπλέρ έχει και τα δύο του πόδια στο εμπρός γήπεδο, αλλά η μπάλα έχει χτυπήσει μόνο στη φτέρνα του και ποτέ από μόνη της δε βρέθηκε σε πλήρη επαφή με το εμπρός γήπεδο.


Συγκλονιστικό βίντεο από την επιχείρηση διάσωσης των παιδιών στην Ταϊλάνδη | Anatropi News\nYou are at:Home»ΚΟΣΜΟΣ»Συγκλονιστικό βίντεο από την επιχείρηση διάσωσης των παιδιών στην Ταϊλάνδη\nΣυγκλονιστικό βίντεο από την επιχείρηση διάσωσης των παιδιών στην Ταϊλάνδη\nΤο βίντεο αποτυπώνει ανατριχιαστικά τις εξαιρετικά δύσκολες συνθήκες που αντιμετώπισαν οι διασώστες προκειμένου να προσεγγίσουν και τελικά να σώσουν τα 12 παιδιά και τον προπονητή τους που έμειναν εγκλωβισμένοι περίπου 17 ημέρες.\nΗ τελική φάση της επιχείρησης ολοκληρώθηκε σε σχετικά σύντομο -για τις ιδιάζουσες συνθήκες – χρονικό διάστημα με τον απεγκλωβισμό των υπολοίπων τεσσάρων παιδιών και του προπονητή τους, σηματοδοτώντας το τέλος μιας Οδύσσειας.\nΟι γιατροί που τα περιθάλπουν λένε ότι η κατάσταση της υγείας τους είναι γενικώς καλή – μια αξιοθαύμαστη επίδοση για τα παιδιά που πέρασαν 17 μέρες στο σκοτάδι, τις πρώτες εννιά χωρίς δυνατότητα επικοινωνίας με τους δικούς τους και τροφή μέχρι που εντοπίστηκαν και μετά άλλες τόσες με την αγωνία να κορυφώνεται και τα ίδια να κάνουν εντατικά μαθήματα κατάδυσης.\nPrevious ArticleΜογκερίνι σε Τσίπρα: Ολόκληρη η Ευρώπη αναγνωρίζει την ιστορική συμφωνία με την ΠΓΔΜ\nNext Article Τζανακόπουλος: Προτεραιότητα Τσίπρα η απελευθέρωση των Ελλήνων στρατιωτικών


ΦΙΛΟΞΕΝΟΣ: Μέρα παραδοσιακών προϊόντων στην Πόλη Χρυσοχούς\nΠρόκειται, είπε, για ένα καινούργιο πολυτελές κρουαζιερόπλοιο και εξέφρασε την ελπίδα “ότι το γεγονός αυτό θα αποτελέσει την αρχή για να συμπεριληφθεί το λιμανάκι του Λατσιού στα προγράμματα ναυτιλιακών πρακτορείων, εξέλιξη που θα δημιουργήσει νέες προοπτικές για την προώθηση και την ανάπτυξη του ναυτικού τουρισμού και θα εμπλουτίσει ποιοτικά το τουριστικό προϊόν της ευρύτερης περιοχής της Πόλης Χρυσοχούς”.\nΑνακοίνωσε επίσης την έναρξη, σύντομα, των εργασιών ανέγερσης νέου ξενοδοχειακού συγκροτήματος τεσσάρων αστέρων στην περιοχή του Λατσιού.\nO κ. Οδυσσέως χαρακτήρισε ετήσιο θεσμό την εκδήλωση που διοργανώνει η τοπική Αρχή για 13η χρονιά για την Παγκόσμια Ημέρα Τουρισμού, προσθέτοντας πως ο Δήμος αναγνωρίζει τη μεγάλη σημασία που έχει για την Κύπρο ο τουρισμός, η συνεχής αναβάθμιση και ο εμπλουτισμός του τουριστικού μας προϊόντος.\nΗ μεγάλη επιτυχία του και η θερμή ανταπόκριση με την παρουσία του κόσμου, και ιδιαίτερα των ξένων επισκεπτών, μάς ενθαρρύνει και μας δίνει τη δύναμη να συνεχίσουμε τις προσπάθειες μας, για ακόμα πιο ποιοτικές και αναβαθμισμένες εκδηλώσεις, πρόσθεσε.\nΗ εκδήλωση πραγματοποιήθηκε στο πλαίσιο των εκδηλώσεων «Μέρες Πολιτισμού Μάριον- Αρσινόη 2014» και τελούσε υπό την αιγίδα της έντιμης Υπουργού Εργασίας και Κοινωνικών Ασφαλίσεων, Ζέτας Αιμιλιανίδου.\nΗ εκδήλωση, σύμφωνα με σχετική ανακοίνωση, και αυτή τη χρονιά διοργανώθηκε σε ένα πραγματικό κυπριακό χρώμα με παρουσίαση όλων των γεωργικών προϊόντων που παράγονται στην περιοχή, έκθεση με ιστορικές φωτογραφίες, επίδειξη παραδοσιακών επαγγελμάτων και παρουσίαση παρασκευής παραδοσιακών εδεσμάτων.\nΠεριλάμβανε επίσης πλούσιο καλλιτεχνικό πρόγραμμα με το μουσικό σχήμα του Μιχάλη Χατζημιχαήλ και τη Βασιλική Χατζηαδάμου και παραδοσιακούς κυπριακούς και ελληνικούς λαϊκούς χορούς από τα χορευτικά συγκροτήματα του Δήμου Πόλης Χρυσοχούς και του Πολιτιστικού Ομίλου Νέας Γενιάς Ορόκλινης.\nΕπίσης κατά τη διάρκεια της εκδήλωσης τιμήθηκαν επισκέπτες, οι οποίοι έχουν επιλέξει την περιοχή πάνω από 10 φορές, θέλοντας με τον τρόπο αυτό η Τοπική Αρχή να εκφράσει την εκτίμηση της, που επιλέγουν την Κύπρο και την περιοχή της Πόλης Χρυσοχούς για τις διακοπές τους.